Hf  danski 


dem  danske  STJERNE 

Organ  for  JESU   KRISTI   KIRKE  AF   SIDSTE  DAGES  HELLIGE 


Nr.    11 

NOVEMBER    1961 
110.  ARG. 


INDHOLD 

Fra  missionens  præsideniskab  ....  347 
Præsident  J.  Reuben  Clark  Jr.  død.  349 
Det   Første   Præsidentskab 

reorganiseret     353 

»Jeg  er  livet,  lyset,  vejen  og  sand- 
heden;   og    loven«    354 

Månedens   spørgsmål    358 

Kirkens    byggeprogram    360 

Det  melkisedekske  præstedømme..    361 

Ny    apostel    364 

Gamle    minder    366 

Dagens   tanke 369 

»Bring  en  ven«-aften  i  Odense   ....    370 

G.  U.  F 371 

Søndagsskolen    372 

Genealogisk   Forening    374 

Kredslærerindernes  budskab 374 

Kredslærernes   budskab    376 

Indsat    377 

Nyheder  fra   nær  og  fjern    378 

Fra  missionsmarken    379 

Forsidebillede 

Gammelt    klokketårn    i    Midtjylland. 
(Er   der    nogen,   der   kender   det    nøjag- 
tige sfed?) 


Den    danske    Stjerne    udkommer    den    1.    i    hver    måned    og    abonne- 
mentsprisen  (ind.   porto)    er    kr.    10,00   i    Danmark   og    $2,50   i    U.S.A. 
Betaling  kan  ske  gennem  postgiro  333.38  til 
Church  of  Jesus  Christ  of  Latter-day  Saints,  Priorvej  12,  København  F. 

Levi    B.    Thorup,    missionspræsidenf,  ansvarh.  redaktør 
Mary    W.    Kaiser,    redaktør 


CZJra    missionens  præsidentskab 

Kære  søskende! 

Man  hører  meget  om  konfirmation  i  Danmark;  det  er  en  af  de  tra- 
ditioner, som  er  blevet  foretaget  gennem  mange,  mange  år,  og  det  er 
derfor  blevet  noget,  som  enhver  lægger  stor  betydning  i,  og  særlig  unge 
mennesker,  som  ikke  vil  være  anderledes  end  deres  skolekammerater. 

Efter  hvad  jeg  har  hørt  om  konfirmationen,  er  det  på  en  tid,  hvor 
de  unge  har  nået  den  alder,  hvor  man  regner  med,  at  de  er  gamle  nok 
til  selv  at  træffe  afgørelser,  og  de  bekræfter  derfor  deres  dåb  i  folke- 
kirken, som  de  modtog  som  spæde,  da  de  var  alt  for  unge  til  at 
vælge  selv. 

Da  dette  er  tilfældet,  vil  konfirmation  i  folkekirken  få  dem,  der 
deltager,  til  at  indrømme  overfor  folkekirken,  at  de  ønsker  at  be- 
kræfte deres  dåb  i  denne  kirke  og  derved  blive  flyvefærdige  medlem- 
mer af  folkekirken.  Derfor  bør  de,  som  ikke  ønsker  at  tilhøre  folke- 
kirken, men  har  sluttet  sig  til  en  anden  kirke,  eller  ikke  ønsker  at 
tilhøre  nogen  kirke,  ikke  deltage  i  en  kirkelig  konfirmation,  da  de  ved 
at  gøre  det  fornægter  deres  medlemsskab  i  den  kirke,  de  selv  har 
valgt,  og  atter  stiller  sig  under  folkekirkens  vinger. 

Mange  folk  er  klar  over  dette,  men  på  grund  af  den  gamle  tradition, 
som  konfirmationen  er,  føler  de  sig  »udenfor«,  hvis  de  ikke  kan  få  deres 
børn  til  at  modtage  den  samme  opmærksomhed,  som  andre  børn 
modtager.  Af  denne  grund  er  der  blevet  oprettet  det,  som  almindeligvis 
kaldes  »borgerlig  konfirmation«.  Dette  er  i  virkeligheden  slet  ikke 
nogen  konfirmation,  men  er  en  højtidelighed,  som  unge  mennesker, 
der  ikke  ønsker  at  høre  til  folkekirken  og  derfor  ikke  ønsker  at  be- 
kræfte deres  dåb,  kan  overvære,  og  derved  føle,  at  de  ikke  er  helt 
udenfor  den  traditionelle  ceremoni,  der  hører  sig  til,  når  de  når  an- 
svarsalderen.  Denne  »borgerlige  konfirmation«  er  ikke  andet  end  et 
møde,  hvor  de  unge  mennesker  og  deres  familie  og  venner  kan  samles, 
og  hvor  de  hører  en  tale  af  en  prominent  borger,  som  indskærper  dem 
deres  ansvar  som  vokne  i  samfundet  og  staten  og  opmuntrer  dem  til 
at  leve  et  retskaffent  liv.  Der  bliver  intet  sagt  eller  antydet  om  dåb, 
konfirmation  eller  noget  andet  religiøst  princip  eller  nogen  ordinance, 
og  unge  mennesker  kan  derfor  med  ren  samvittighed  overvære  en 
sådan  højtidelighed  uden  at  føle,  at  de  på  nogen  måde  er  utro  mod 
deres  religiøse  tro  eller  dens  skikke,  og  der  er  absolut  intet  galt  i, 
at  unge  mennesker  fra  vor  Kirke  overværer  disse  højtideligheder 
sammen  med  deres  familie  og  venner. 

I  Amerika  har  de  en  lignende  højtidelighed,  når  de  unge  mennesker 
er  færdige  med  deres  højskole,  hvis  eksamen  kan  sammenlignes  med 
en  realeksamen  eller  studentereksamen,  og  en  tilsvarende  højtidelig- 
hed afholdes,  når  de  er  færdige  med  eksamen  fra  college  eller  universi- 
tet. Disse  højtideligheder  kaldes  »afslutningsfester«,  og  her  taler 
prominente  borgerlige  ledere  og  opmuntrer  de  unge  mennesker  til 
at  fortsætte   deres   uddannelse   og   blive   gode   borgere   og   leve   et   ret- 

skaff'ent  liv.  Det  er  en  højtidelighed,  som  helt  igennem  er  under  ledelse 
af  skolerne  og  intet  har  at  gøre  med  religion  eller  med  nogen  kirke. 
Mange  af  disse  fester  holdes  en  søndag  eftermiddag,  og  så  vidt  jeg 
personligt  kan  se,  er  der  intet  galt  i  at  overvære  et  sådant  opløftende 
møde  om  søndagen.  Guds  herlighed  er  intelligens,  vor  Kirke  har  altid 
fremmet  uddannelse,  og  jeg  føler  mig  sikker  på,  at  Herren  glæder  sig, 
når  vi  overværer  en  hvilken  som  helst  forsamling,  der  hjælper  og 
opmuntrer  os  til  at  blive  bedre  uddannet  og  til  at  blive  bedre  borgere 
eller  bedre  mennesker.  Den  samme  slags  højtidelighed  afholdes  i  de 
colleges  og  universiteter,  som  vor  Kirke  leder,  og  de  unge  ser  med 
stor  glæde  og  begejstring  frem  til  disse  fester. 

I  nogen  tid  har  jeg  overvejet  dette  problem  meget  alvorligt  både 
i  tanke  og  bøn,  og  jeg  har  aldrig  kunnet  føle,  at  det  er  galt  for  vore 
unge  at  deltage  i  disse  »borgerlige  højtidsfester«,  og  jeg  føler,  at  jeg 
kan  anbefale,  at  vi  som  familier  opmuntrer  vore  unge  til  at  deltage 
i  denne  fest,  fordi  de  ved  at  gøre  det,  offentligt  fornægter  nogen  til- 
knytning til  folkekirken,  og  samtidig  behøver  de  ikke  at  føle  sig 
udenfor  landets  traditioner.  Hvis  vi  kan  lade  denne  højtidelighed  efter- 
følge af  en  fest,  enten  i  vort  hjem  eller  i  kirken,  hvor  familie  og 
venner  kan  gratulere  den  unge,  og  hvor  de,  der  ønsker  det,  kan  bringe 
gaver,  er  jeg  sikker  på,  at  vi  vil  fjerne  al  den  forvirring  og  spekulation 
hos  vore  unge  mennesker,  som  dette  spørgsmål  hidtil  har  skabt.  Dog 
bør  det  efterfølgende  selskab  ikke  holdes  om  søndagen,  men  henlæg- 
ges til  en  anden  dag  i  ugen. 

Denne  hyldest  til  vore  unge  behøver  ikke  at  blive  nogen  dyr  affære, 
da  det  er  blevet  mig  fortalt,  at  de,  der  deltager  i  denne  offentlige 
højtidelighed,  ikke  er  klædt  i  hvidt,  men  blot  har  deres  almindelige 
pæne  søndagstøj  på,  og  det  efterfølgende  selskab  kan  blive  så  enkelt 
eller  udsøgt,  som  familien  ønsker  det  eller  har  råd  til. 

Skulle  der  være  noget  ved  denne  offentlige  højtidelighed,  som  er 
anderledes,  end  jeg  har  hørt,  og  som  ville  gøre  det  upassende  for  vor 
Kirkes  unge  at  deltage,  vil  jeg  være  glad  for  at  få  det  at  vide.  Hvis 
de  oplysninger,  jeg  har  fået,  er  korrekte,  vil  jeg  gerne  fortsætte  med 
at  sige,  at  jeg  absolut  ikke  har  noget  at  indvende,  og  jeg  er  sikker 
på,  at  Kirken  ikke  har  noget  at  indvende  imod,  at  vore  unge  deltager 
i  disse  offentlige  højtideligheder,  og  jeg  håber  og  beder,  at  vi  altid 
vil  prøve  at  hjælpe  vore  unge  til  at  føle,  at  vi  som  en  Kirke  og  som 
medlemmer  af  Kirken  gerne  vil  have  dem  til  at  deltage  i  alle  værdi- 
fulde programmer,  at  vi  ønsker,  at  de  skal  blive  gode  borgere  og 
aktive  i  borgerlige  og  politiske  sager.  Jeg  kan  personlig  ikke  se  nogen 
bedre  måde,  hvorved  vor  Kirke  kan  få  det  ry,  den  fortjener,  end  at 
få  nogle  af  vore  medlemmer  til  at  blive  aktive  i  borgerlige,  skole- 
mæssige og  politiske  sager,  og  at  få  nogle  af  dem  anbragt  i  ansvarlige 
stillinger,  hvor  de  kan  få  indflydelse  på  andre  folks  tænkemåde.  Dette 
er  ikke  alene  ønskværdigt,  men  det  er  vor  pligt,  når  vi  skal  fremme 
Herrens  værk  på  jorden. 

Deres  hengivne  broder 

Levi  B.  Thorup,  missionspræsident. 


:u<s 


Præsident 
J.  Reuben  Clark  Jr. 
død 


Fredag  den  6.  oktober  døde  præsident  J.  Retiben  Clark  Jr.,  1.  rådgiver  i 
Kirkens  Første  Præsidentskab,  efter  et  halvt  års  sygdom. 

Præsident  Clark  blev  født  i  Grantsville,  Utah,  den  1.  september  1871  og 
blev  altså  90  år  gammel.  Hans  forældre  var  Joshua  Reuben  Clark  og  Mary 
Louisa  Wolley  Clark, 

Han  tilbragte  sine  tidlige  år  med  at  arbejde  på  farmen,  men  hans  trang 
til  uddannelse  fik  ham  til  at  overvinde  alle  vanskeligheder  og  bragte  ham  til 
Salt  Lake  City,  hvor  han  kom  ind  på  LDS  College.  For  at  tjene  penge  til  un- 
dervisningen måtte  han  arbejde  som  kontorist  på  Deseret  museum.  Senere 
kom  han  ind  på  Utah  universitetet  og  blev  derefter  leder  af  den  ny  Heber 
City  High  School,  efter  at  han  i  1898  havde  giftet  sig  med  Laucine  Savage. 
I  1903  rejste  han  med  hustru  og  to  børn  til  Columbia  University  i  New  York 
for  at  fuldende  sin  uddannelse.  Han  havde  hidtil  uddannet  sig  i  mine-lovgiv- 
ning, men  da  dr.  James  Brown  Scott,  som  var  professor  ved  Columbia  univer- 
sitetet, opdagede  hans  usædvanlige  evner  og  gjorde  ham  til  sin  assistent,  for- 
andredes hans  planer,  og  han  gav  sig  til  at  studere  international  ret,  hvad 
der  var  begyndelsen  til  hans  diplomatiske  karriere.  Han  steg  hurtigt  indenfor 
diplomatiets  grader  og  har  beklædt  mange  ansvarsfulde  poster  for  regeringen. 
Hans  karriere  indbefatter  bl.  a.  følgende  poster:  Assisterende  professor  i 
retsvidenskab  ved  George  Washington  universitetet  i  1907  og  1908,  sagfører 
for  State  Departement,  udnævnt  af  præsident  Taft  1910,  juridisk  konsulent 
for  U.  S.  A.  for  den  britisk-amerikanske  kommission  1913.  I  1921  blev  han 
kaldt  til  Washington  af  statssekretæren  Charles  Evan  Hughes  for  at  virke 
som  speciel  konsulent  for  State  Departement  ved  udarbejdelsen  af  reglerne 
for  Verdens-Nedrustnings-Konferencen;  under  denne  konference  fortsatte 
han  som  teknisk  rådgiver  for  statssekretær  Hughes,  og  et  år  senere  blev  han 

udnævnt  til  speciel  juridisk  konsulent  for  den  britisk-amerikanske  kommis- 
sion og  derefter  almindelig  rådgiver  for  kommissionen.  I  1928 — 1929  virkede 
han  som  understatssekretær;  derefter  blev  han  privat  rådgiver  for  den  mexi- 
kanske  ambassadør,  Dwight  W.  Morrow.  I  1930  blev  han  udnævnt  til  ambassa- 
dør i  Mexico  efter  Mr.  Morrow. 

Efter  kaldelsen  til  det  Første  Præsidentskab  har  regeringen  stadig  be- 
nyttet sig  af  præsident  Clark,  og  han  har  beklædt  adskillige  poster,  bl.  a. 
var  han  medlem  af  den  amerikanske  delegation  til  den  7.  Pan-Amerikanske 
Konference  i  Montevideo  i  1933. 

Gennem  sine  28  år  som  medlem  af  det  Første  Præsidentskab  har  præsiden) 
Clark  vundet  Kirkens  medlemmers  hengivenhed.  Hans  magtfulde  taler  og 
artikler  er  monumentale  i  deres  klogskab  og  gode  råd,  og  de  berører  næsten 
hver  eneste  fase  af  Kirkens  aktiviteter.  Disse  taler  er  fulde  af  inspiration  og 
har  vist  et  vidunderligt  syn  på  og  forståelse  af  de  problemer,  som  har  for- 
bindelse med  forholdene  i  de  sidste  tre  årtier.  Han  har  også  været  en  for- 
kæmper for  ungdommen. 

Hans  styrke  har  sat  sit  præg  på  forretningskredsene  i  Vesten  og  på  hans 
ledelse  af  Kirkens  financielle  stilling. 

Efter  sit  daglige  arbejde  på  Kirkens  kontor  tilbragte  præsident  Clark  de 
lange  aftener  i  sit  omfattende  bibliotek  med  at  studere  og  skrive.  Han  har 
et  af  de  største  biblioteker  om  Kristi  liv,  der  findes  i  de  vestlige  stater.  Præ- 
sident Clarks  livslange  studium  om  Kristi  liv  gør  ham  til  en  særlig  autoritet 
på  dette  område. 

I  hele  sin  karriere  som  diplomat  og  kirkelig  leder  havde  præsident  Clark 
en  dygtig  hjælper  i  sin  yndige  og  charmerende  hustru,  Luacine  Savage  Clark, 
hvis  død  den  2.  august  1944  var  en  stor  sorg  for  familien  og  for  Kirken.  Præ- 
sident Clark  har  fire  børn,  1  søn  og  3  døtre. 


Det  Første  Præsidentskabs  hyldest  til  præsident  Clark. 

Vor  elskede  medarbejder  og  kollega,  præsident  J.  Reuben  Clark  Jr.s  bort- 
gang er  et  stort  personligt  tab  for  os,  skønt  den  ikke  kom  uventet.  Hans  død 
i  en  alder  af  90  år  er  afslutningen  på  en  karriere,  der  har  været  et  rigt  og 
hengivent  arbejde  i  samfundets,  statens,  nationens  og  Kirkens  tjeneste. 

Han  tjente  sit  land  og  sin  Kirke  med  samme  dygtighed  og  hengivenhed. 
Han  var  en  stor  patriot  og  forsvarer  af  dette  lands  forfatning,  og  han  var  lige 
stærk  i  sin  tro  og  sit  forsvar  for  den  evige  sandhedssag,  til  hvilken  han  har 
ydet  28  år  af  sit  liv  som  medlem  af  Det  Første  Præsidentskab. 

Præsident  Clark  var  en  mand  af  stor  visdom,  med  et  vidt  udsyn  og  med 
indflydelse  på  sine  medarbejdere  og  sine  mange  venner,  som  vil  savne  hans 
kloge  råd  og  værdifulde  dømmekraft. 

Han  var  en  mand  med  en  dyb  tro,  stærk  i  sit  vidnesbyrd  og  magtfuld  i 
sine  bønner  om  retfærdighed  og  enighed  blandt  medlemmerne  af  Kirken 
overalt  i  verden.  Han  satte  Kirken  og  dens  velfærd  først  i  sit  liv. 

Må  Gud  velsigne  hans  minde,  at  det  må  leve  længe  i  de  helliges  hjerter, 
hvor  de  end  findes. 

Vi  udtrykker  vor  kærlighed  og  deltagelse  overfor  hans  sørgende  efterladte 
og  de  utallige  venner  og  medlemmer,  som  sørger  med  os  ved  hans  bortgang. 

David  O.  McKay.        Henry  D.  Moyle.  Hugh  B.  Brown. 

Det  Første  Præsidentskab. 


DESERET  NEWS  bragte  følgende  leder  om  præsident  Clark: 

Præsident  ./.  Reuben  Clark 

EN  STOR  MAND  OG  LEDER 

Det  er  meget  passende,  at  præsident  J.  Reuben  Clark  døde  om  efteråret, 
når  skønheden  ligger  over  landet  som  en  velsignelse,  når  arbejdet  er  udført, 
når  høsten  er  inde. 

Med  rod  i  jorden  kendte  denne  store  mand  betydningen  af  efteråret  og 
høsten.  Han  kunne  aldrig  have  været  tilfreds  med  at  dø,  før  hans  arbejde, 
hans  livslange,  vanskelige,  til  det  yderste  anstrengende  arbejde,  var  fuldført. 
Det  blev  gjort  til  fulde  for  denne  jord.  Høsten  fra  hans  storslåede  liv  er 
inde  —  skønt  det  vil  fortsætte  år  efter  år,  så  længe  menneskene  bliver  påvir- 
ket af  en  sådan  styrke  og  sandhed,  som  han  var  eksempel  på. 

Han  var  en  kæmpe  for  sin  alder. 

På  en  tid,  hvor  de  fleste  mennesker  prøver  på  at  finde  den  letteste  måde 
at  klare  sig  på,  beviste  han  værdien  af  utrætteligt  slid  for  at  opnå  et  retfær- 
digt resultat. 

På  en  tid,  hvor  letkøbt  dyd,  halve  sandheder  og  »relative«  sandheder  er  al- 
mindelige, stod  han  som  en  stor  klippe  af  kompromisløs  retskaffenhed. 

På  en  tid,  hvor  frygtsomme  mennesker  hengiver  sig  til  flokmentalitet  og 
flokhandlinger,  stod  han  som  en  ener,  personificerende  den  værdighed  og 
uafhængighed,  som  det  var  Guds  hensigt,  at  ethvert  menneske  skulle  have. 

På  en  tid,  hvor  mindre  mennesker  søger  sikkerhed,  selv  på  bekostning  af 
deres  frihed,  forfægtede  han  frihedens  sag,  som  få  andre  mennesker  nogen- 
sinde har  gjort. 

På  en  tid,  hvor  det  er  let  at  give  op,  frydede  han  sig  over  at  kæmpe  imod 
vanskelighederne  og  over  at  se  den  vej,  han  skulle  gå. 

Og  ved  siden  af  alt  dette  var  han  så  menneskelig,  så  menneskelig.  Hans 
storhed  lå  tildels  i  selve  den  kendsgerning,  at  han  var  en  del  af  sit  folk. 
Han  var  ikke  fremmed  overfor  det  mest  intime  menneskelige  problem  hos 
den  jævneste  person.  Han  var  i  sandhed  i  og  af  sit  eget  folk,  som  de  virke- 
lig store  så  ofte  er  det. 

Hans  død  berøver  Jesu  Kristi  Kirke  af  Sidste  Dages  Hellige  en  stor  leder, 
og  de,  som  kendte  ham  og  var  nært  forbundet  med  ham,  en  klog  og  inspire- 
rende rådgiver  og  ven. 

Det  er  imidlertid  ikke  blot  Kirkens  medlemmer,  som  vil  savne  ham. 
Mange  indflydelsesrige  mænd  og  kvinder  i  det  civile  liv  sørger  ved  hans 
bortgang.  Han  var  et  levende  symbol  på  friheden  og  den  værdige  kamp  for 
at  sikre  den.  Hans  offentlige  liv,  både  nationalt  og  internationalt,  hjalp  med 
til  at  forædle  den  gode  sag,  som  frie  mennesker  i  den  frie  verden  er  villige 
til  at  dele  med  ham. 

Måske  alt  for  ofte  er  historien  om  præsident  Clarks  kamp  fra  en  lille 
farm  i  Grantsville  til  hans  endelige  triumf  som  en  af  nationens  ypperste 
statsmænd  blevet  cmtalt  på  den  konventionelle  måde  som  en  »sukces-hi- 
storie«. Dette  er  langt  fra  den  virkelige  sandhed. 

Hans  liv  var  ikke  så  meget  et  menneskes  triumf,  som  det  var  forsvaret 
for  et  ideal.  Ved  hjælp  af  hans  eksempel  er  vi  nødt  til  at  tro,  at  dyd,  ære, 
mod,  standhaftighed,  retskaffenhed  og  stor  medlidenhed  kan  vinde  på 
slagmarken  over  den  menneskelige  ånds  fjender.  Uden  denne  tro  ville  asken 
fra  verdens  sorger  være  alt  for  bittert  at  bære.  Han  gjorde  sejrens  håb 
virkeligt  og  personligt  for  os  alle   


Præsident 

J.  Reuben  Clark  Jr.s 

bisættelse 

Med  præsident  J.  Reuben  Clark,  Jr.'s  bortgang  har  Kirken  og  menneske- 
heden mistet  en  gigantisk  skikkelse  af  åndeligt  format.  Hans  navn  og  minde 
vil  leve  blandt  Kirkens  medlemmer  i  al  evighed. 

Præsident  J.  Reuben  Clark,  Jr.  afgik  ved  døden  den  6.  oktober  1961  i  sit 
hjem  i  Salt  Lake  City.  Siden  1933  beklædte  han  embedet  som  rådgiver  i  Kir- 
kens første  præsidentskab,  et  tidsrum  af  over  28  år.  Han  har  indtaget  denne 
stilling  længere  end  nogen  anden  i  Kirkens  historie. 

Bisættelsen  fandt  sted  tirsdag  den  10.  oktober  fra  det  historiske  Taber- 
nakel i  Salt  Lake  City.  Tabernaklet  var  fyldt  med  tusinder  af  sidste  dages 
hellige  og  venner  af  den  afdøde,  som  var  kommet  for  at  vise  ham  den 
sidste  ære. 

Præsident  David  O.  McKay  ledede  begravelsen  og  udtalte,  at  han  var 
overbevist  om,  at  præsident  Clark  ønskede  at  gå  tilbage  til  sin  Skaber,  og 
at  Kirken  i  ham  havde  mistet  en  stor  mand  og  en  sand  Guds  tjener. 

Begravelseshøj  tideligheden  begyndte  med  Tabernakelkorets  afsyngelse  af 
den  gamle  og  dog  evigt  unge  »Kom,  kom  Guds  folk«,  en  af  præsident  Clarks 
yndlingssange.  Indledningsbønnen  blev  opsendt  af  ældste  Mark.  E.  Petersen, 
medlem  af  De  tolvs  råd,  hvorefter  Tabernakelkoret  sang  »O,  min  Fader,  du 
som  troner«  med  solosang  af  søster  Jessie  Evans  Smith.  Med  sin  skønne 
røst  betog  søster  Smith  alle  tilstedeværende. 

Fire  af  Kirkens  generalautoriteter  talte  over  præsident  Clark,  nemlig 
præsident   Henry  D.  Moyle,  anden   rådgiver  i   Det   første  præsidentskab,  præ- 

sident  Joseph  Fielding  Smith,  præsident  af  De  tolvs  råd,  og  ældsterne  Ha- 
rold B.  Lee  og  Marion  G.  Romney,  begge  medlemmer  af  De  tolvs  råd.  Alle 
talerne  priste  præsident  Clarks  virksomme  liv  i  det  godes  tjeneste  og  hans 
store  og  urokkelige  tro  på  Gud  og  hans  Søn  Jesus  Kristus. 

Præsident  Hugh  B.  Brown,  medlem  af  Det  første  præsidentskab,  opsendte 
slutningsbønnen. 

Præsident  Clarks  bortgang  er  et  stort  tab  for  Kirken,  da  han  med  sine 
rige  evner  og  lysende  intelligens  var  en  tapper  troens  forsvarer.  Han  elskede 
livet  og  menneskene  og  fremfor  alt  sin  Gud  og  Skaber,  som  han  omtalte 
med  den  største  ærbødighed.  Hans  tale  ved  den  sidste  generalkonference, 
som  han  overværede  i  april,  vil  længe  blive  mindet  af  de  mange  tusinde 
mennesker,  der  hørte  den.  Fremført  med  stor  ydmyghed  og  inderlig  over- 
bevisning om  Kristus  som  Verdens  Frelser  og  Forløser  rørte  den  alles  hjerter. 

Præsident  Clarks  vidnesbyrd  om  det  gengivne  evangelium  var  stærkt  og 
urokkeligt,  men  til  trods  for  sit  høje  og  hellige  kald  bevarede  han  en  uhøj- 
tidelig kontakt  med  mennesker,  som  han  omfattede  med  den  største  in- 
teresse. Han  glemte  aldrig,  at  han  var  et  menneske,  af  hvilken  grund  han 
prøvede  på  at  forstå  andre  og  deres  handlemåde. 

Den  afdøde  var  også  i  besiddelse  af  humorens  store  nådegave.  Han  tog 
ikke  sig  selv  altfor  højtideligt  og  havde  derfor  råd  til  ikke  at  tage  andre  for 
højtideligt,  en  menneskelig  egenskab,  som  er  beundringsværdig. 

Præsident  Clark  er  ikke  mere,  men  hans  liv  og  virke  vil  altid  stå  som  et 
strålende  vartegn  for  alle  sidste  dages  hellige,  og  da  hans  kiste  blev  ført 
ud  af  Tabernaklet  til  tonerne  af  Wagners  »Gotterdåmmerung«,  fældedes 
mangen  tåre.  Et  rigt  og  indholdsrigt  liv  havde  nået  sin  afslutning  her  på 
jorden,  men  vil  fortsætte  i  Guds  evige  boliger. 

Orson  B.  West. 


Det  Første  Præsidentskab 
reorganiseret 

Efter  præsident  J.  Reuben  Clarks  død  er  Det  Første  Præsidentskab  ble- 
vet reorganiseret. 

Præsident  Henry  D.  Moyle,  som  tidligere  var  2.  rådgiver,  er  blevet  be- 
skikket som  1.  rådgiver,  og  præsident  Hugh  B.  Brown,  som  i  juni  blev  kaldet 
som  ny  rådgiver,  er  blevet  beskikket  som  2.  rådgiver. 


Bemærk:  Meddelelser  og  billeder,  der  ønskes  optaget  i  næste  nummer 
af  STJERNEN,  skal  indsendes  inden  den  5.  ds.,  og  bedes  sendt  direkte 
til  Stjernens  kontor,  ikke  sammen  med  rapporter  el.  lign.  til  missions- 
kontoret  eller  organisationerne. 


NB.  Indsend  ikke  originalfilm,  men  kun  aftryk. 

„Jeg  er  livet,  lyset, 

vejen  og  sandheden; 
og  loven" 

Tale  af  præsident  J.  Rettben  Clark  Jr. 
ved  Generalkonferencen  i  Salt  Lake  City,  oktober  1960. 


Mine  kære  brødre  og  søstre! 

Jeg  er  taknemlig  over  at  være  sam- 
men med  Dem  og  at  kunne  bære  det 
samme  vidnesbyrd  som  de,  der  har 
talt  før  mig,  at  dette  er  Guds  værk, 
at  vi  er  i  Hans  tjeneste,  at  vi  arbejder 
under  Hans  plan,  at  vi  instruerer 
verden  i  almindelighed  og  os  selv  i 
særdeleshed  i   evangeliets   principper. 

Han  sagde  til  de  tidligere  folk  på 
dette  fastland:  »Jeg  er  loven«,  og  det 
er  Hans  ord.  Vi  behøver  ikke  andet 
end  at  se  på  Hans  ord  for  derfra  at 
få  den  vejledning  og  de  principper, 
der  vil  føre  os  til  det  evige  liv.  Gang 
på  gang  sagde  Han,  idet  Han  somme 
tider  omfattede  fire  principper,  som- 
me tider  tre  af  dem:  »Jeg  er  livet, 
lyset,  vejen  og  sandheden.«  Og  det  er 
Hans  budskab  til  os.  Det  er  de  prin- 
cipper, hvorefter  vort  liv  skal  ledes. 

Jeg  gentager  i  dag  for  Dem  det  vid- 
nesbyrd, som  jeg  har  givet  Dem  i 
over  et  kvart  århundrede,  jeg  tror 
ved  hver  konference,  et  vidnesbyrd 
om,  at  Gud  lever,  at  Jesus  er  Hans 
Søn  og  er  Kristus,  et  vidnesbyrd  om, 
at  Faderen  og  Sønnen  viste  sig  for 
Profeten,  og  således  beviste  for  sted- 
se, for  så  vidt  os  angår,  at  Faderen 
og  Sønnen  var  personligheder,  og  at 
Jesus  talte  sandt,  da  Han  sagde:  ». .. . 
Den,  som  har  set  mig,  har  set  Fade- 
ren. . . .«   (Johs.  14:9). 

Mine    brødre    og    søstre,    vejen    er 


lagt  for  os.  Vi  har  intet  valg  og  har 
intet  behov  for  andet  end  Hans  ord 
og  de  åbenbaringer  af  Hans  sind  og 
vilje,  som  Han  kundgør  for  sin  Pro- 
fet, som  er  kaldet,  ordineret  og  ind- 
sat, opretholdt  ved  Deres  stemme  til 
at  være  denne  Kirkes  profet,  seer  og 
åbenbarer.  Jeg  gentager  atter  mit 
vidnesbyrd,  at  Frelseren  og  Faderen 
kom  til  Profeten  Joseph  Smith,  at 
Profeten  og  hans  medarbejdere  gen- 
nem den  hjælp,  der  gives  til  medar- 
bejdere, oprettede  denne  Kirke,  den 
eneste  sande  Kirke,  som  jeg  allerede 
har  sagt,  der  eksisterer  på  jordens 
overflade. 

Hvor  ville  jeg  ønske,  at  vi  kunne 
bringe  denne  tanke,  denne  tro,  dette 
vidnesbyrd  i  vore  hjerter  ud  til  an- 
dre. Så  vidt  jeg  erindrer,  er  det  før- 
ste gang  i  vor  nations  historie,  at 
strengt  religiøse  problemer  er  blevet 
blandet  ind  i  kampagnen  (præsident- 
valget). Vær  ikke  foruroliget.  Vi  er 
ikke  indblandet  i  kirkelige  affærer. 
Vi  har  sandheden.  Præstedømmet  er 
vort.  Det  er  os,  som  Gud  har  opstil- 
let under  et  regeringssystem,  som 
Han  åbenbarede,  hvor  vi  har  een 
mand  stående  i  spidsen,  som  jeg  alle- 
rede har  sagt,  opretholdt  ved  Deres 
stemme,  som  Herrens  profet,  seer  og 
åbenbarer  for  sit  folk.  Ingen  andre 
har  ret  til  at  forkynde  Herrens  ord 
til  dette  folk. 

Jeg  hører  somme  tider  om  perso- 
ner, små  grupper,  som  påtager  sig  at 
vejlede  os  ad  veje,  som  de  anser  for 
at  være  nyttige  politisk.  Det  er  på 
tide,  at  vi  lægger  mærke  til  og  hand- 
ler, når  vor  profet,  seer  og  åbenba- 
rer siger  os,  hvad  vi  skal  gøre.  Vi  er 
ikke  bundet  af  nogen  som  helst  lille 
gruppe. 

Hvor  er  det  vidunderligt  at  tilhøre 
Herrens  Kirke.  Som  jeg  allerede  har 
sagt,  var  det  Herren,  som  sagde:  »Jeg 
er  livet,  lyset,  vejen  og  sandheden«, 
og  som  sagde  til  folket  på  dette  fast- 
land: »Jeg  er  loven«,  hvad  der  natur- 
ligvis betyder,  at  Han  ved  sit  forso- 
ningsoffer  opfyldte  alt  det,  som  Mo- 
seloven indeholdt,  og  Han  alene  er 
den,  som  vi  skal  se  hen  til. 

Glem  aldrig  hans  ord  til  Marta,  da 
hun.  sagde:  »....  Jeg  ved,  at  han  skal 
opstå  i  opstandelsen  på  den  yderste 
dag.«  Kristus  sagde  til  hende:  »Jeg 
er  opstandelsen  og  livet;  den,  som 
tror  på  mig,  skal  leve,  om  han  end 
dør.«  (Jeg  tror,  Han  hermed  henty- 
der til  vore  ordinancer  for  de  døde). 
»Og  enhver,  som  lever  og  tror  på 
mig,  skal  i  al  evighed  ikke  dø.«  (Johs. 
11:24-26). 

»Og  dette  er  det  evige  liv,  at  de 
kender  dig,  den  eneste  sande  Gud,  og 
ham,  som  du  har  sendt,  Jesus  Kri- 
stus.« (Johs.  17:3). 

Og  Herrens  store  hensigter,  Fade- 
rens store  hensigter,  blev  forkyndt 
for  Moses:  »....  det  er  min  gerning 
og  ære  at  tilvejebringe  udødelighed 
og  evigt  liv  for  mennesket.«  (Moses 
1:39). 

Hvorledes  kan  vi,  som  medlemmer 
af  denne  Kirke,  glemme  dette  store 
princip?  Hvorledes  kan  vi  undlade  at 
holde  Hans  befalinger  og  gå  fremad, 
som  Han  har  vejledet  os,  thi  det  vil 
bringe    os    den    udødelighed    og    det 


evige  liv,  som  Gud  forjættede.  Og  jeg 
vil  gerne  sige  -  jeg  skulle  lige  til  at 
sige  til  brødrene  i  denne  Kirke,  men 
jeg  er  desværre  bange  for,  at  jeg  må 
indbefatte  søstrene:  en  skønne  dag 
må  De  måske,  som  en  begyndelse  til 
Deres  overtrædelse,  afgøre,  hvorvidt 
en  cigaret  er  mere  værd  end  det,  som 
Herren  har  lovet;  en  skønne  dag  må 
De  tage  den  samme  bestemmelse  med 
hensyn  til  et  glas  whisky;  en  skønne 
dag  må  De  afgøre,  om  De  foretræk- 
ker det,  som  Herren  har  forjættet, 
fremfor  et  utilladeligt  forhold.  De, 
som  har  været  gennem  den  Almæg- 
tige Guds  tempel,  kender  deres  pag- 
ter, deres  forpligtelser.  Glem  dem  al- 
drig. Hold  Herrens  befalinger. 

Meget  tidlig  i  sin  gerning  sagde 
Frelseren  i  den  store  samtale  mel- 
lem Ham  og  Nikodemus,  at  Faderen 
sendte  Sønnen  for  at  forløse  verden, 
ikke  for  at  fordømme  den.  Herren 
fordømmer  aldrig  den  enkelte  per- 
son, undtagen  ved  sjældne  lejlighe- 
der. Han  fordømmer  synden.  Jeg  kan 
aldrig  glemme,  at  den  skarpeste  for- 
dømmelse, som  jeg  kender  i  vor  litte- 
ratur, i  skriften  eller  andre  steder, 
er  den  udtalelse,  som  Frelseren  kom 
med,  og  som  er  gengivet  i  de  sidste 
kapitler  i  Matthæus,  imod  hykleri. 
Han  giver  os  næsten  den  overbevis- 
ning, at  der  er  intet,  der  er  så  slemt 
som  det. 

Og  når  man  tænker  på,  hvad  hykle- 
ri kan  gøre  -  lede  en  til  at  føre  et 
liv  i  falskhed,  få  en  til  at  foregive 
at  være  noget,  som  man  ikke  er  og 
derved  bedrage  ens  medmennesker, 
somme  tider  til  at  bedrage  ens  hu- 
stru og  ens  børn!  Men  der  er  en, 
som  man  ikke  kan  bedrage,  og  det  er 
Kristus,  vor  Herre.  Han  kender  alt. 
Personlig  har  jeg  følt,  at  der  er  in- 
gen, som  behøver  at  føre  nogen  bog 

over  mig,  undtagen  hvad  jeg  selv  fø- 
rer ind  i  mit  sind,  hvad  der  er  en  del 
af  min  ånd.  Jeg  spørger  ofte  mig 
selv,  om  der  skal  kræves  mange  vid- 
ner foruden  mig  selv  til  det,  jeg  gør 
forkert,  og  jeg  har  ofte  tænkt,  når  jeg 
skulle  lave  en  begravelsestale  -  jeg 
gad  vide,  hvor  mange  af  os,  der  fin- 
des, som,  hvis  vi  vidste,  at  Jesus  ville 
være  på  begravelsesstedet  og  ville 
være  glad  for  at  se  alle  dem,  der  var 
der,  Jesus  vor  Herre,  som  kender 
alt,  hvad  vi  har  gjort,  alt  hvad  vi  har 
tænkt,  og  kan  læse  vort  sind,  som  vi 
ville  læse  en  bog  -  jeg  gad  vide,  hvor 
mange  af  os,  der  så  ville  have  mod 
til  at  gå  med  til  begravelsen.  Og  dog, 
hvis  vi  ikke  var  villige,  ikke  havde 
mod,  er  det,  fordi  vi  ikke  har  levet 
og  tænkt  og  troet  det,  som  vi  skulle. 
For  mig  er  det  en  stor  prøve  på, 
hvor  godt  jeg  er  beredt  til  at  møde 
min  Skaber. 

Herren  hjælper  os.  Han  vil  give  af 
sin  egen  Ånd  så  meget,  som  vi  er  be- 
redt til  at  modtage.  »Jeg  er  vejen, 
sandheden,  livet  og  lyset.  Jeg  er  lo- 
ven«, sagde  Frelseren. 

Lad  os  altid  prøve  at  lære,  hvad 
Herren  ønsker.  Hvis  vi  lever  den 
slags  liv,  vi  skulle  leve,  som  jeg  hå- 
ber, vi  virkelig  lever,  vil  vi  finde,  at 
der  aldrig  vil  opstå  noget  spørgsmål 
i  vort  sind  med  hensyn  til,  hvorvidt 
eller  ikke  vi  skulle  udføre  en  god  ger- 
ning, følge  en  god  vej.  Spørgsmålet 
opstår  kun,  hvis  vi  tænker  på  at  gøre 
noget,  som  vi  ikke  burde  gøre.  Og 
med  hensyn  til  dette  vil  jeg  blot  sige 
et  ord:  »Bøn  er  sjælens  inderste  øn- 
ske.« Og  når  vi  beder,  lige  meget 
hvorledes  vore  ord  lyder,  vil  der  på 
bunden  af  vort  sind  være  den  virke- 
lige bøn,  det  virkelige  ønske,  og  det 
vil  kontrollere  os. 

Herren   er   barmhjertig.    Han    over- 


våger alt.  Det  er  Han  nødt  til.  Tænk 
på  Hans  liv,  hvad  Han  gjorde,  hvad 
Han  sagde.  Det  er  Deres  vejleder.  Vi 
tænker  somme  tider,  at  Frelseren  le- 
vede i  et  Palæstina,  som  var  frit  for 
besværligheder,  at  der  ikke  var  mord, 
ikke  røverier,  ikke  tyverier.  Har  De 
nogensinde  spekuleret  lidt  på,  hvor- 
for Peter  den  sidste  nat  i  Getsemane 
tilfældigvis  var  bevæbnet  med  et 
sværd?  Hans  Mesters  og  hans  eget 
budskab  havde  aldrig  været  at  kæm- 
pe på  den  måde.  Frelseren  sagde,  at 
Han  ville  få  familierne  til  at  kæmpe 
indbyrdes,  at  deres  virkelige  fjender 
somme  tider  ville  være  fader  og  mo- 
der -  men  jeg  har  altid  forstået,  at 
dette  skulle  betyde  kampen  mellem 
rigtigt  og  forkert,  kampen  mellem  det 
Han  sagde,  og  det  verden  sagde. 

Tænker  De  på  Frelseren,  som  Han 
levede  under  en  romersk  civilisation 
med  alle  denne  store  civilisations 
overtrædelser,  alle  dens  fristelser  og 
al  dens  ondskab?  Og  dog  var  det  så- 
ledes. Og  dog  vil  De  i  Det  nye  Testa- 
mente ikke  finde  noget  om  noget 
ondt,  som  Frelseren  nogen  sinde 
gjorde  af  alle  de  mange  onde  ting, 
der  eksisterede  i  det  romerske  rige. 
Jeg  husker  ikke  nogen  hentydning, 
bemærkning  eller  udtalelse  i  Det  nye 
Testamente,  der  viser,  at  Frelseren 
yndede  det  romerske  cirkus  eller  de 
store  amfiteatre,  som  næsten  over- 
svømmede Palæstina,  hvor  Han  le- 
vede. 

Hvis  man  tager  efter  Det  nye  Testa- 
mente alene,  vil  man  kun  få  en  lille 
idé  om  den  slags  liv,  som  romerne  le- 
vede i  Palæstina,  den  slags  liv,  som 
Kristus  fordømte,  og  dog,  som  jeg 
allerede  har  sagt,  synes  det  mig,  at 
den  ene  synd,  som  Frelseren  for- 
dømte så  meget  som  nogen  anden, 
var  hykleriet  -  at  leve  et   dobbeltliv, 

det  liv  som  vi  lader  vore  venner  og 
somme  tider  vor  hustru  tro,  og  det 
liv,  som  vi  virkelig  lever. 

Jeg  gentager,  hvad  jeg  allerede  har 
sagt,  vi  tror  måske,  at  ingen  kender 
vort  hykleri.  Jeg  tvivler  virkelig  på, 
at  denne  antagelse  kan  være  sand. 
En  eller  anden  ved  det.  Men  Herren 
ved  det  også,  og  vi  fører  bog  over  det 
i  vort  sind  -  den  del  af  os,  som  jeg 
tror  er  en  del  af  vor  evige  sjæl.  Vi 
ved  det,  og  vi  vil  aldrig  glemme  det. 

Må  Herren  give  os  styrke  og  magt 
til  at  overvinde  det  onde.  Må  Han 
give  os  mænd  magt  til  at  ære  vort 
præstedømme.  Må  Han  give  os  den 
kundskab,  at  vi  gennem  vort  præste- 
dømme og  ved  at  udøve  vor  tro  hol- 
der i  vor  hånd  den  mægtigste  kraft, 
som  vi  har  nogen  kundskab  om.  Den 
overgår  de  naturkræfter,  som  Herren 
viste  ved  mere  end  een  lejlighed.  Det 
er  den  kraft,  hvorved  verdener  blev 
skabt.  Den  står  under  vor  komman- 
do, hvis  vi  lever  således,  at  vi  er  be- 
rettiget til  det.  Men  det  er  min  tro 
og  min  overbevisning,  at  Herren  al- 
drig giver  nogen,  der  vil  bekæmpe 
Hans  hensigter,  den  tro,  som  er  Hans 
gave. 

Og  som  jeg  har  sagt  ved  mange  lej- 
ligheder, er  jeg  sikker  på,  så  lad  os, 
når  vi  beder,  bede,  som  Han  gjorde 
i  Getsemane.  Og  er  De  nogensinde 
blevet  slået  af  den  tanke,  at  her  var 
Sønnen,  som  bad  til  sin  Fader  om 
at  tage  kalken  fra  ham,  ». . . .  dog  ske 
ikke  min  vilje,  men  din!«  (Luk.  22:42). 
Nogle    få    dage    før    havde    Han    sagt 

i    templet:    » Fader,    frels    mig 

fra  denne  time!  Dog,  derfor  er  jeg 
kommen  til  denne  time.«  (Johs.  12:37). 

Jeg  er  blevet  slået  af  den  kendsger- 
ning, at  Guddommen  selv,  halvt  dø- 
delig den  gang,  fandt  sig  selv  i  bøn 
om,    at    hans    skæbne    måske    kunne 


forandres,  men  Han  sluttede  sin 
bøn:  »dog  ske  ikke  min  vilje,  men 
din.« 

I  den  ånd  skulle  vi  altid  nærme  os 
vor  himmelske  Fader  i  bøn.  Og  når 
vi  går  til  vor  himmelske  Fader  om 
råd,  så  lad  os  ikke  gå  til  Ham  med 
krav  om,  at  Han  skal  opfylde  alle 
vore  ønsker,  men  bed  ydmygt  og  i 
fuld  tro,  at  Han  vil  give  os  af  vore 
ønsker  det,  som  er  i  overensstem- 
melse med  Hans  vilje,  lige  meget 
hvad  vore  ønsker  er,  eller  hvem  de 
drejer  sig  om. 

Jeg  beder,  at  Herrens  velsignelser 
vil  være  med  Dem  og  med  os  alle. 
Jeg  beder,  at  Herrens  velsignelser  vil 
være  med  præsident  McKay,  Kirkens 
profet,  seer  og  åbenbarer.  Jeg  beder, 
at  vi  vil  give  ham  vor  fulde  støtte, 
således  som  vi  har  indgået  pagt  om, 
da  vi  opretholdt  ham  med  vor  op- 
rakte hånd.  Det  er  en  vidunderlig 
pagt,  vi  indgår,  og  som  vi  gør  det 
her,  forpligter  vi  Kirken,  for  dette 
er  en  grundlovgivende  forsamling, 
der  taler  for  Kirken.  Gud  give,  at 
Hans  velsignelser  altid  må  være  med 
os,  hjælpe  os,  opbygge  os,  holde  os 
på  den  lige  og  snævre  sti,  lige  til 
vort  liv  har  ende,  og  må  Han  gøre 
os  i  stand  til  at  indvirke  således  på 
vor  familie,  at  det  vil  gøre  dem  i 
stand  til  at  følge  Hans  stier,  så  de 
aldrig  glemmer,  men  altid  retter  sig 
efter  det  store  princip,  Han  forkynd- 
te: »Jeg  er  vejen,  sandheden  og  livet«, 
og  »Jeg  er  loven«,  således  at  vi  selv 
og  vor  familie  kan  blive  frelst  og 
ophøjet  og  blive  forenet  på  den  an- 
den side,  beder  jeg  ydmygt  i  Jesu 
Kristi  navn.  Amen. 

(  IIS     SPORGSMÅL 


Af  Joseph  Fielding  Smith,  præsident  for  De  Tolv  Apostles  Råd 
Hvad  er  et  vidnesbyrd? 


Spørgsmål: 

Vil  De  fortælle  mig,  hvad  et  vidnes- 
byrd er,  og  hvad  man  må  gøre  for 
at  opnå  det? 

Svar: 

Ifølge  leksikon'et  er  et  vidnesbyrd 
»en  udtalelse  eller  bekræftelse  af  en 
kendsgerning  som  f.  eks.  for  retten: 
bevis,   vidneforklaring.« 

Vidner  afgiver  vidnesbyrd  for  ret- 
ten, og  efter  vidnets  troværdighed  af- 
siges dommen.  Et  vidnesbyrd  kan 
komme  gennem  hørelsen,  synet  eller 
følelsen.  Med  hensyn  til  evangeliet 
er  et  vidnesbyrd  en  åbenbaring  til 
den  enkelte,  som  oprigtigt  søger  et 
gennem  bøn,  studium  og  tro.  Det  er 
den  Helligånds  påvirkning  eller  røst 
til  sjælen  på  en  overbevisende,  po- 
sitiv måde.  Det  er  noget,  som  er 
langt  mere  gennemtrængende  end 
indtryk  fra  nogen  anden  kilde,  men 
det   kan   ikke  beskrives   fuldtud. 

Da  Moroni  sluttede  sin  optegnelse 
eller  historie  om  den  nephitiske  na- 
tion, således  som  den  indeholdes  i 
Mormons  Bog,  instruerer  han  hver 
enkelt,  som  er  heldig  nok  til  at  læse 
Mormons  Bog,  med  følgende  positive 
ord: 

»Og  når  I  modtager  disse  ting,  for- 
maner jeg  jer  til  at  adspørge  Gud, 
den  evige  Fader,  i  Kristi  navn,  om 
disse  ting  ikke  er  sande;  og  dersom 
I    beder   af   oprigtigt    hjerte   og    med 


fast  forsæt  samt  med  tro  på  Kristus, 
da  vil  han  åbenbare  sandheden  der- 
af for  jer  gennem  den  Helligånds 
kraft. 

Og  gennem  den  Helligånds  kraft 
kan  I  kende  sandheden  i  alle  ting.« 
(Moroni  10:4-5). 

Man  bør  imidlertid  huske  på,  at 
den,  der  søger  efter  denne  kundskab, 
ikke  vil  få  det  privilegium  at  få  gen- 
tagne tilkendegivelser.  Han  er  ikke 
berettiget  til  fortsat  vejledning  fra 
den  Helligånd.  Herren  vil  åbenbare 
sandheden  een  gang,  og  når  dette  vid- 
nesbyrd er  blevet  givet,  bør  vedkom- 
mende anerkende  sandheden  og  mod- 
tage evangeliet  ved  dåb  og  håndspå- 
læggelse for  den  Helligånds  gave. 
Herren  sagde,  at  verden  kunne  ikke 
modtage  denne  Ånd,  skønt  en  første 
tilkendegivelse  gives  til  hver  oprigtig 
søger  efter  sandheden.  (Joks.  14:17). 
Cornelius  modtog  en  tilkendegivelse 
i  streng  overensstemmelse  med  den 
instruktion,  Moroni  giver,  og  havde 
han  vendt  sig  bort,  ville  der  ikke  ha- 
ve været  mere  lys  eller  vejledning 
for  ham.  Herrens  Ånd  vil  ikke  argu- 
mentere med  menneskene,  heller  ik- 
ke blive  hos  dem,  med  mindre  de 
viser  lydighed  mod  Herrens  befalin- 
ger. 

Det  er  en  pligt  for  hvert  af  Kir- 
kens medlemmer  at  leve  ydmygt,  op- 
rigtigt og  i  streng  lydighed  mod  de 
befalinger,  som  er  givet.  Hvis  dette 
gøres,    vil    et    menneske    kende    sand- 

heden.  Øjensynligt  er  der  mange  af 
Kirkens  medlemmer,  som  ikke  har 
modtaget  et  vidnesbyrd,  simpelthen 
fordi  de  ikke  lever  deres  liv  i  over- 
ensstemmelse med  evangeliets  krav. 
Herrens  Ånd  kan  ikke  bo  i  urene  ta- 
bernakler, og  på  grund  af  dette  mod- 
tager man  ikke  den  kundskab,  der 
er  forjættet.  Og  så  er  der  atter  med- 
lemmer af  Kirken,  som  ikke  tager 
sig  tid  til  at  få  oplysningen  gennem 
studium  og  tro,  og  alle  den  slags 
medlemmer  er  uden  den  inspiration, 
som  de  trofaste  har  fået  løfte  om. 
Når  dette  er  tilfældet,  bliver  de,  som 
er  skyldige,  let  bedraget  og  står  i 
fare  for  at  vende  sig  bort  til  menne- 
skenes falske  lærdomme  og  teorier. 
Herren  har  givet  os  den  nøgle,  hvor- 
ved sandheden  kan  kendes  og  fejlta- 
gelser opdages.  Han  sagde: 

»Min  lære  er  ikke  min  egen,  men 
hans,  som  sendte  mig. 

Hvis  nogen  vil  gøre  hans  vilje,  skal 
han  erfare,  om  læren  er  fra  Gud,  el- 
ler jeg  taler  af  mit  eget.«  (Johs.  1: 
16-11). 

Og  atter  sagde  han: 

»Hvis  I  bliver  i  mit  ord,  er  I  san- 
delig mine  disciple,  og  I  skal  forstå 
sandheden,  og  sandheden  skal  fri- 
gøre jer.«    (Johs.   8:31-32). 

Så  magtfulde  kan  den  Helligånds 
tilkendegivelser  være,  og  dens  på- 
virkning så  uudsletteligt  præget  i  den 
retfærdige  sjæl,  at  Herren  har  udtalt 
de  strengeste  straffe  over  dem,  der 
engang  har  modtaget  lyset,  som  kom- 
mer gennem  den  Helligånd,  og  der- 
efter har  vendt  sig  bort  og  har  for- 
nægtet sandheden. 

»Derfor  siger  jeg  jer:  Al  synd  og 
bespottelse  skal  tilgives  menneskene, 
men  bespottelse  imod  Ånden  skal 
ikke  tilgives. 

Den,  der  taler  et  ord  imod  Menne- 


skesønnen, ham  vil  det  blive  tilgivet; 
men  den,  der  taler  imod  Helligånden, 
ham  vil  det  ikke  blive  tilgivet,  hver- 
ken i  denne  verden  eller  i  den  kom- 
mende.«   (Matt.   12:31-32). 

Både  Peter  og  Paulus  har  båret 
vidnesbyrd  om  sandheden  af  denne 
erklæring.  Peter  sagde  med  mellem- 
rum til  medlemmerne  af  Kirken: 

»Thi  når  de  ved  erkendelse  af  Her- 
ren og  Frelseren  Jesus  Kristus  har 
undflyet  verdens  besmittelse,  men 
igen  lader  sig  indvikle  deri  og  buk- 
ker under,  så  er  det  sidste  blevet 
værre  end  det  første. 

Thi  det  havde  været  bedre  for  dem 
ikke  at  have  lært  retfærdighedens 
vej  at  kende  fremfor  efter  at  have 
erkendt  den  da  at  vende  sig  bort  fra 
det  hellige  bud,  som  blev  dem  over- 
givet.«   (2.    Peter   2:20-21). 

Paulus's  erklæring  er  endnu  mere 
eftertrykkelig: 

»Thi  når  mennesker  een  gang  er 
blevet  oplyst  og  har  smagt  den  him- 
melske gave  og  har  fået  del  i  Hellig- 
ånden 

og  har  smagt  Guds  gode  ord  og 
den  kommende  verdens  kræfter  -  og 
så  falder  fra,  da  er  det  umuligt  atter 
at  bringe  dem  til  omvendelse  på  ny; 

thi  de  korsfæster  for  deres  del  Guds 
Søn  igen  og  gør  ham  til  spot.«  (Hebr. 
6:4-6). 

Jeg  gentager  derfor:  et  vidnesbyrd 
om  evangeliet  er  en  overbevisende 
kundskab,  givet  ved  åbenbaring  til 
den  person,  som  ydmygt  søger  sand- 
heden. Dets  overbevisende  kraft  er 
så  stor,  at  der  ingen  tvivl  efterlades 
i  sindet,  når  Ånden  har  talt.  Det  er 
den  eneste  måde,  hvorpå  en  person 
virkelig  kan  vide,  at  Jesus  er  Kristus, 
og  at  evangeliet  er  sandt.  Der  er  mil- 
lioner af  folk  på  jorden,  som  tror,  at 
Jesus    levede    og    døde,    og    at    hans 

værk  var  til  sjælenes  frelse,  men  med  nem    ydmyg    omvendelse    og    ved    at 

mindre   de  har  efterlevet  hans  befa-  underkaste  sig  frelsens  plan  kan  man 

linger  og  har  modtaget  hans  sandhed,  lære  den  at  kende.  Vejen  er  åben  for 

som   den   er   blevet    gengivet,    kender  alle,  hvis   de  vil   modtage   sandheden 

de  ikke  og  kan  ikke  kende  den  fulde  og  modtage  hans  ordinancer  og  være 

betydning    af    hans    mission    og    dens  trofaste  i  dem. 
fordele  for  menneskeheden.  Kun  gen-  Joseph   Fielding  Smith. 


LozVic. 


GUS    BYGGEPROGRAM 

En  bøn  om  lijælp. 

En  ny  dag  er  ved  at  gry  for  medlemmerne  af  Kirken  i  det  europæiske  om- 
råde. En  prøvelsens  dag,  en  hjemsøgelsens  dag,  en  styrkens  dag.  Det  bygge- 
program, som  for  nylig  er  blevet  etableret  i  denne  del  af  Kirken,  vil  have 
denne  virkning  på  de  hellige. 

Det  grundlæggende  arbejde  er  nu  ved  at  blive  lagt  til  mange  nye  kirke- 
bygninger, der  skal  bygges  over  hele  det  skandinaviske  område,  som  Deres 
mission  er  en  del  af.  I  nogle  missioner  har  vi  gjort  den  erfaring,  at  det  er 
vanskeligt  at  købe  byggegrunde  til  disse  nye  kirkebygninger  og  at  få  tilladelse 
til  at  bygge.  For  øjeblikket  har  vi  ansøgninger  hos  regeringerne  i  to  lande 
i  vort  område  om  at  få  tilladelse  til  at  bygge.  Og  det  ser  ud  til,  at  med  min- 
dre vi  kan  finde  en  måde  til  at  øve  vor  indflydelse  på  disse  regeringsorganer 
til  gunst  for  os,  vil  det  vare  nogen  tid,  før  vi  vil  være  i  stand  til  at  bygge,  som 
vi  ønsker  det,  i  det  mindste  i  disse  to  lande.  Og  næsten  alle  lande  i  vort  om- 
råde er  under  streng  kontrol. 

I  lyset  af  dette  vil  jeg  gerne  rette  en  appel  om  hjælp  til  alle  Kirkens  med- 
lemmer i  hele  vort  område.  Der  er  een  måde,  hvor  De  alle  kan  hjælpe  med  til 
at  løse  dette  meget  vanskelige  problem.  Hvis  De  ønsker  disse  nye  bygninger 
lige  så  stærkt,  som  De  trænger  til  dem,  og  hvis  De  vil  påkalde  Herren  med 
faste  og  bøn  og  bede  Ham  om  at  gå  i  forbøn  for  os,  føler  jeg  med  sikkerhed, 
at  vi  vil  få  den  hjælp,  som  Han  alene  kan  give.  Vi  vil  blive  i  stand  til  at  over- 
vinde den  ondes  indflydelse  og  forpurre  hans  onde  hensigter. 

Men  med  mindre  De  ønsker  at  hjælpe  med  til  at  opbygge  vor  Faders  rige 
og  er  villige  til  at  lægge  skulder  til  hjulet  og  yde  Deres  fulde  del,  vil  Deres  og 
mine  bønner  ikke  være  virkningsfulde  til  at  opnå  Herrens  hjælp. 

Så  derfor  giver  vi  Dem  denne  opgave  og  denne  anledning.  Vil  De  hjælpe  os? 

E.  Albert  Rosenvall, 
Bygningsleder  for  det  skandinaviske  område. 

I  anledning  af  broder  Rosenvalls  appel  har  præsident  Thorup  bestemt,  at 
onsdag  den  8.  november  skal  være  fastedag  for  medlemmer  og  missionærer 
i  den  danske  mission.  Medlemmerne  samles  onsdag  aften  i  grenene  til  bøn, 
inden  de  bryder  fasten. 

DET   melkisedekske   PBÆSTE DØMME 


»Lad   hver   mand   lære   sin   pligt«. 


Før  de  oprindelige  Tolv  i  denne 
uddeling  drog  ud  på  deres  første 
missioner,  bad  de  Profeten  Joseph 
Smith  om  at  »adspørge  Gud  ....  og 
få  en  åbenbaring«  til  at  vejlede,  op- 
lyse og  styre  dem  i  deres  store  ger- 
ning. 

I  deres  skriftlige  bøn  fortalte  de 
Tolv  Profeten:  »Vi  har  i  forening  bedt 
til  Gud,  vor  himmelske  Fader,  om  at 
Han  gennem  sin  Seer  ville  give  os  en 
åbenbaring  med  sit  sind  og  sin  vilje 
angående  vor  pligt  i  den  kommende 
tid,  nemlig  en  stor  åbenbaring,  som 
vil  gøre  vore  hjerter  større,  trøste  os 
i  modgang  og  gøre  vort  håb  lysere 
midt  iblandt  mørkets  magter«.  (Hi- 
story  of  the  Church,  Vol.  2,  pp.  209- 
210.   Kursiv  tilføjet). 

Det  var  derfor,  at  Profeten  den  28. 
marts  1835  adspurgte  Herren,  som  i 
sin  uendelige  visdom  gav  en  »stor 
åbenbaring«  om  præstedømmet  -  en, 
som  lærer  alle  Herrens  tjenere,  hvad 
deres  pligter  er,  en,  som  gør  deres 
hjerter  større,  trøster  dem  i  modgang 
og  gør  deres  håb  lysere. 

Denne  »store  åbenbaring«  gør  præ- 
stedømmets lære  kendt  og  fortæller, 
hvorledes  det  har  virket  og  stadig 
virker  blandt  menneskene;  den  frem- 
stiller pligterne,  der  påhviler  dem, 
der  er  ordineret  og  indsat  i  de  for- 
skellige embeder  og  kaldelser  i  præ- 
stedømmet. Og  så  slutter  den  med 
dette  guddommelige  påbud: 

»Lad  nu  derfor  hver  mand  kere  sin 
pligt  og  med  al  flid  passe  det  embede, 
hvortil  han  er  blevet  kaldet. 


Den,  der  er  lad,  skal  ikke  agtes 
værdig  til  at  stå  i  sit  kald  og  den, 
der  ikke  lærer,  hvad  der  er  hans  pligt 
og  ikke  viser  sig  Gud  velbehagelig, 
skal  ikke  agtes  værdig  til  at  beholde 
sin  plads«.  (L.  &  P.  107:99-100.  Kursiv 
tilføjet). 

I  de  sidste  måneder  har  disse  ar- 
tikler givet  råd  og  vejledning,  hoved- 
sagelig taget  fra  denne  »store  åben- 
baring« om  præstedømmet.  Disse  ar- 
tikler bør,  som  det  også  er  tilfældet 
med  denne,  danne  basis  for  diskus- 
sion i  de  månedlige  kvorummøder. 
Blandt  andet  har  vi  allerede  set,  at: 

1.  Præstedømmet  er  Guds  magt  og 
myndighed,  der  er  tildelt  mennesket 
på  jorden  for  at  handle  i  alle  ting  til 
menneskets  frelse.  Denne  guddomme- 
lige myndighed  er  blevet  givet  til  ud- 
valgte præster  i  forskellige  tidsaldre, 
så  de  kunne  lede  og  vejlede  Guds 
børn  tilbage  til  Hans  evige  nærvæ- 
relse. 

2.  Præstedømmet  gives  til  mænd; 
de  bliver  ordineret  til  kald  i  det  og 
får  de  magter,  forrettigheder,  nåder 
og  pligter,  der  hører  til  deres  respek- 
tive kald.  I  det  melkisedekske  præ- 
stedømme er  disse  kald:  ældste,  halv- 
fjers,   højpræst,    patriark   og   apostel. 

3.  Brødre,  der  holder  præstedøm- 
met, er  organiseret  i  kvorums.  Ud- 
valgte kvorummedlemmer  bliver 
valgt,  indsat  og  får  overdraget  nøgler 
til    præsidentskabet,    hvorved    de    får 

magt  til  at  styre  og  vejlede  i  kvorum- 
sager.  Disse  kvorumfunktionærer  har 
det  udtrykkelige  ansvar  at  lede  deres 
kvorurnmedlemmer  til  evigt  liv  i 
Guds  rige. 

4.  Disse  forskellige  præstedømsem- 
beder  og  kald  er  blevet  indstiftet,  så- 
ledes at  arbejdet  i  gerningen  kan  bli- 
ve delt  mellem  kvalificerede  bærere 
af  præstedømmet.  Missionærarbejde, 
genealogisk  undersøgelsesarbejde  og 
tempelordinancer  og  alle  de  forskel- 
lige programmer  i  Kirken  må  gå 
fremad  på  en  og  samme  tid.  Een  per- 
son må  få  overdraget  een  ting  og  en 
anden  noget  andet. 

5.  Alle  embeder  og  kald  i  Kirken 
er  vedhæng  til  præstedømmet,  det 
vil  sige,  at  de  er  mindre  end,  tilføjel- 
ser til  og  vokser  ud  af  præstedøm- 
met. Således  er  præstedømmet  større 
end  nogen  af  sine  embeder,  ingen 
embeder  føjer  nogen  magt,  værdig- 
hed eller  myndighed  til  præstedøm- 
met, tværtimod  får  alle  embeder  de- 
res rettigheder,  dyder,  magter  og  for- 
rettigheder   fra    præstedømmet. 

6.  De,  som  modtager  kaldelser  i 
det  melkisedekske  præstedømme, 
kommer  ind  under  den  ed  og  pagt, 
som  vedrører  den  hellige  orden.  De 
går  ind  på  at  ære  det  specielle  kald, 
der  er  givet  dem,  idet  Herren  lover, 
at  hvis  de  gør  det,  vil  de  få  evigt  liv. 

7.  Vejen  til  at  hædre  et  kald  er  at 
opbygge  det  i  værdighed  og  betyd- 
ning, at  gøre  det  hæderligt  og  anbe- 
falelsesværdigt i  menneskers  øjne,  at 
forstørre  og  styrke  det.  Med  andre 
ord,  brødre  ærer  deres  kaldelser  i 
præstedømmet  ved  at  lære  de  plig- 
ter, der  hører  til  deres  kaldelser,  og 
derefter  med  flid  udføre  disse  plig- 
ter. 


Hvilke  pligter  har  så  ældster,  halv- 
fjers, høj  præster  og  andre  for  at  rul- 
le Herrens  værk  fremad? 

I  vor  Herres  sidste-dages  rige  ind- 
deles arbejdet  i  gerningen  i  tre  om- 
råder: 

1.  Missionærarbejde  -  at  forkynde 
sandheden  om  menneskets  frelse  til 
hele  verden. 

2.  At  gøre  de  hellige  fuldkomne  - 
at  berede  dem,  der  slutter  sig  til 
Kirken,  til  at  arve  den  celestiale  ver- 
den. 

3.  Frelse  for  de  døde  -  at  tilbyde, 
ved  hjælp  af  genealogisk  undersøgel- 
sesarbejde og  udførelse  af  stedfor- 
trædende ordinancer  i  templet,  et 
frelsens  håb  til  dem,  der  dør  uden 
kundskab  om  evangeliet. 

Da  præstedømmet  er  større  end 
noget  andet  af  dets  kaldelser,  og  da 
alle,  der  har  et  embede  indenfor  præ- 
stedømmet, nødvendigvis  holder  præ- 
stedømmet selv,  følger  deraf,  at  alle 
bærere  af  det  melkisedekske  præste- 
dømme kan  og  bør  arbejde  indenfor 
alle  disse  tre  grene  af  tjenesten.  Der 
hviler  en  almindelig  forpligtelse  på 
enhver  bærer  af  Herrens  myndighed 
til  at  prædike  evangeliet  til  verden, 
at  stræbe  efter  at  fuldkommengøre 
sig  selv  og  andre,  som  er  i  riget,  og 
at  søge  efter  sine  afdøde. 

Men  alle  disse  kaldelser  er  spe- 
cielle af  natur.  Det  er  nærliggende, 
at  det  er  det  klogeste  at  lade  dem, 
der  har  særlige  evner  og  dygtighed, 
hvad  missionærarbejde  angår,  tjene 
på  dette  område,  de  som  har  genealo- 
giske talenter  arbejde  på  dette  om- 
råde og  så  videre. 

Da  dette  er  tilfældet,  har  Herren 
i    sin    grundlæggende     kirkeorganisa- 

tion  sørget  for,  at  visse  af  hans  præ- 
ster skal  arbejde  på  eet  område  og 
andre  på  et  andet. 

Ældster  skal  prædike  evangeliet 
hjemme  og  ude  og  arbejde  i  organi- 
sationerne for  at  fuldkommengøre  de 
hellige.  Halvfjers  kan  gøre  de  sam- 
me ting,  men  deres  særlige  pligt  er 
at  arbejde  på  det  område,  hvor  de- 
res vigtigste  ansvar  ligger:  at  bringe 
frelsens  budskab  ud  til  vor  Faders 
andre  børn,  som  endnu  ikke  har 
modtaget  det.  Højpræster  tjener  som 
præsiderende  kapaciteter  eller  de 
forbereder  sig  til  en  sådan  tjeneste. 
På  basis  af  deres  vigtigste  ansvar  er 
deres  pligt  at  fuldkommengøre  de 
hellige  og  præsidere  i  Kirkens  orga- 
nisationer, skønt  de  naturligvis  også 
kan  tjene  i  enhver  stilling,  som  en 
halvfjers   eller   ældste   kan. 

Skønt  enhver  bærer  af  det  melkise- 
dekske  præstedømme  i  Kirken  kan 
og  bør  udføre  enhver  præstedøms- 
gerning,  som  han  bliver  kaldet  til,  er 
det  nærliggende  -  ja  indlysende  -  at 
brødrene  bør  kaldes  til  at  tjene  in- 
denfor de  områder,  hvor  deres  vig- 
tigste ansvar  ligger.  En  halvfjers  bør 


kaldes  til  at  udføre  en  halvfjers's  ar- 
bejde, en  ældste  en  ældstes  arbejde 
og  så  fremdeles. 

Når  brødre  kaldes  og  beskikkes 
til  at  arbejde  indenfor  de  områder, 
hvor  deres  vigtigste  ansvar  ligger, 
bliver  de  således  i  stand  til  at  ære 
deres  kald. 

Brødrene  bør  lære  at  tjene  i  det 
kald,  hvortil  de  er  blevet  beskikket, 
thi  som  Herren  siger: 

»....  lad  hver  mand  lære  sin  pligt 
og  med  al  flid  passe  det  embede, 
hvortil  han  er  blevet  kaldet.«  (L.  & 
P.   107:99.  Kursiv  tilføjet). 

Præstedømsmedlemmer  bør  stude- 
re, hvad  skriften  har  at  sige  om  de- 
res respektive  kaldelser,  og  de  bør 
gøre  sig  bekendt  med  den  fremgangs- 
måde, der  er  opstillet  for  disse  kal- 
delser, således  som  det  er  forklaret  i 
kirkens   officielle   håndbøger. 

Alle  bør  udføre  deres  arbejde  med 
flid  og  dygtighed,  og  det  kræver  sta- 
digt studium  og  forberedelse.  Som 
Herren  sagde,  vi  må  lære,  og  vi  må 
handle.  Men  læretiden  kommer  før 
handlingen,  hvis  arbejdet  skal  udfø- 
res godt. 


•  Og  de  skulle  være  ét  i  min  Haand« 
Ezek.  37 :  19. 

I  ly  afyosiel 


Ved  Generalkonferencen  i  Salt  Lake  City 
den  30.  september  blev  ældste  Gordon  B. 
Hinckley  opretholdt  som  medlem  af  De  Tolv 
Apostles  Råd  for  at  udfylde  den  plads,  der 
blev  ledig,  da  præsident  Hugh  B.  Brown 
blev  beskikket  som  rådgiver  i  Det  Første 
Præsidentskab. 

Ældste  Hinckley,  som  dei  6.  april  1958  blev 
assistent  til  De  Tolvs  Råd,  har  i  mange  år 
taget  fremragende  del  i  Kirkens  arbejde,  og 
ganske  særligt  i  Kirkens  vidtstrakte  mis- 
sionærprogram. Siden  1951  har  han  været 
eksekutivsekretær  for  missionærkomiteen. 
Før  den  tid  var  han  i  adskillige  år  sekretær 
for  Kirkens  komité  for  radio,  publikation 
og  missionslitteratur,  og  desuden  har  han 
været  overhoved  for  arbejdet  med  oversæt- 
telsen af  Kirkens  bøger  og  anden  litteratur 
til  fremmede  sprog  og  har  været  direkte  an- 
svarlig for  radio-arrangementerne  ved  Kir- 
kens generalkonferencer.  Hans  store  erfaring  i  radio-arbejdet  gjorde  ham 
selvskreven  til  at  hjælpe  Det  Første  Præsidentskab  med  udarbejdelsen  af  pro- 
grammet for  begavclsesarbejdet  i  templerne  i  Los  Angeles,  Schweiz,  London 
og  New  Zealand. 

Siden  ældste  Hinckley  blev  kaldet  som  assistent  til  De  Tolv  har  han  regel- 
mæssigt besøgt  Kirkens  stave  og  har  i  den  sidste  tid  været  overhoved  for 
missionerne  i  det  Fjerne  Øsien  og  på  Hawaii.  I  det  forløbne  år  har  han  to 
gange  besøgt  missionerne  i  Japan,  Hongkong  og  andre  dele  af  det  Fjerne  Østen 
og  har  fornylig  ledet  åbningen  af  missionærarbejdet  på  Philippinerne. 

Ældste  Hinckley  er  født  i  Salt  Lake  City,  Utah,  den  23.  juni  1910.  Fra  1933 
til  1935  var  han  missionær  i  Storbritannien.  I  oktober  1937  blev  han  medlem 
af  Deseret  Søndagsskolens  Generalbestyrelse,  hvilken  stilling  han  havde, 
indtil  han  i  juli  1946  blev  kaldet  som  rådgiver  i  East  Mill  Creek  Stavs  præsi- 
dentskab. I  november  1956  blev  han  præsident  for  denne  stav. 

Den  29.  april  1937  blev  han  i  Salt  Lake  Templet  viet  til  Marjorie  Pay,  med 
hvem  han  har  fem  børn,  tre  piger  og  to  drenge. 

Andre   nye   General-autoriteter. 

Foruden  ældste  Gordon  B.  Hinckley  blev  følgende  fem  nye  General-autori- 
teter opretholdt  ved  Generalkonferencen: 

Thorpe  B.  Isaacson,  rådgiver  i  det  Præsiderende  Biskopråd  siden  1947,  og 
Boyd  K.  Parker,  chef  for  Kirkens  seminarier  og  institutter,  blev  kaldet  som 
assistenter  til  De  Tolvs  Råd. 

John  H.  Vandenberg,  viceformand  for  Kirkens  Byggekomité  og  rådgiver  i 
Ensign  Stavs  Præsidentskab,  blev  kaldet  som  den  nye  Præsiderende  Biskop. 

Første  rådgiver  til  biskop  Vandenberg  blev  Robert  L.  Simpson  fra  Los 
Angeles,  nylig  afløst  som  præsident  for  den  New  Zealandske  Mission. 

Anden  rådgiver  til  biskop  Vandenberg  blev  Victor  L.  Brown,  bestyrelses- 
medlem i  United  Air  Lines  i  Chicago  og  tidligere  rådgiver  i  Denver  Stavs  Præ- 
sidentskab. 

Andre  afløsninger  og  indsættelser. 

Ved  Generalkonferencen  blev  det  hidtidige  Præsiderende  Biskopråd,  præ- 
sident Joseph  L.  Wirthlin  og  hans  rådgivere  Thorpe  B.  Isaacson  og  Carl  W. 
Buehner,  afløst.  Biskop  Wirthlin  blev  opretholdt  som  sekretær  i  Deseret 
Title  Holding  Corporation,  en  ny  financiel  organisation  indenfor  Kirken. 

Generalbestyrelsen  for  Unge  Kvinders  Forening,  præsidentinden  Bertha 
S.  Reeder  og  hendes  rådgivere,  Emily  H.  Bennett  og  LaRue  C.  Longden,  som 
alle  har  tjent  i  disse  stillinger  siden  1948,  blev  afløst,  og  som  ny  Generalbe- 
styrelse blev  følgende  indsat: 

Florence  Smith  Jacobsen,  præsidentinde,  Margaret  R.  Jackson,  1.  rådgiver, 
og  Dorothy  P.  Holt,  2.  rådgiver. 


Nyt  fra  Amerika 

Broder  Julius  Andersen,  tidligere 
København,  nu  bosat  i  Salt  Lake  Ci- 
ty, Utah,  er  blevet  udnævnt  til  dansk 
vicekonsul  i  Utah.  Han  efterfølger 
broder  Holger  M.  Larsen,  som  i  man- 
ge år  har  beklædt  denne  ærefulde 
post.  Broder  Andersen  er  født  i  Hjør- 
ring, men  boede  i  mange  år  i  Køben- 
havn  sammen  med   sin  hustru,   Mar- 


grethe Andersen,  og  deres  to  børn, 
Børge  og  Ane.  De  emigrerede  til  Utah 
i  1948  efter  i  mange  år  at  have  været 
aktive  i  Kirken  i  Danmark.  Da  de 
rejste  fra  Danmark,  var  broder  An- 
dersen rådgiver  til  grenspræsident  Ri- 
chard Gregersen  i   København. 

Vi  ønsker  broder  Andersen  hjerte- 
lig til  lykke  med  det  ærefulde  hverv. 

^Janile   nutider 


Vi  bringer  hermed  et  billede,  som  søskende,  der  har  været  medlemmer  af 
Kirken  i  over  30  år,  sikkert  vil  nikke  genkendende  til. 

Billedet  er  taget  i  august  1931  ved  distriktspræsidenternes  konference  i 
den  danske  mission  og  viser  følgende: 

Siddende  (fra  venstre  til  højre):  J.  Charles  Christensen,  præsident  over 
Aalborg  distrikt,  missionspræsident  Holger  M.  Larsen  og  søster  Rachel  S. 
Larsen. 

Stående  (fra  venstre  til  højre):  Levi  B.  Thorup,  præsident  over  Esbjerg 
distrikt,  Mark  B.  Garff,  præsident  over  Aarhus  distrikt,  E.  Rushton  Chri- 
stensen, præsident  over  Odense  distrikt,  og  Charles  A.  Larsen,  præsident  over 
København  distrikt. 

Levi  B.  Thorup  er  vor  nuværende  missionspræsident,  Mark  B.  Garff  var 
missionspræsident  i  årene  1937 — 40,  og  præsident  Holger  M.  Larsen  er  for 
tiden  på  besøg  her  i  Danmark. 

(Billedet  indsendt  af  broder  Alex  Nielsen,  Randers). 

KIRKENS  LITTERATUR 

Søger    Lærdom    ved    Læsning   og   ved   Tro 


rJJen  beclsie  gave 

er  en  af  Kirkens  bøger  eller  et  abonnement  på  STJERNEN 


PRISLISTE  : 

MORMONS  BOG    kr.     5,00 

MORMONS  BOG,  bibelpapir,  guldsnit »  17.00 

LÆRE  OG   PAGTER    »  6,50 

DEN   KOSTELIGE    PERLE    »  3,00 

BIBEL  —  sort  skind    »  1 1 ,00 

BIBEL-CITATER     »  2,50 

EN  ADVARSELS  RØST   >»  3,50 

TROSARTIKLERNE,  stift  bind    »  7,00 

TROSARTIKLERNE,  blødt   bind    »  9,00 

PROFETEN  JOSEPH  SMITHS  LÆRDOMME,  stift  bind    »  7,00 

PROFETEN  JOSEPH  SMITHS  LÆRDOMME,  blødt  bind »  7,50 

HVEM  ER  MORMONERNE?  (ny  udgave)   »  3,00 

NY   SANGBOG    »  1 0,00 

SØNDAGSSKOLE-SANGBOG     »  1 ,00 

SLÆGTSBOG,   heftet    »  7,00 

SLÆGTSBOG,   indbundet    »  1 4,50 

STJERNEN,  årsabonnement  (i  udlandet  $  2,50)    »  10,00 

(Gavekort   kan   fås   uden   ekstra   betaling) 
Indbundne  årgange  af  STJERNEN   1958  og  1959 

(diverse   farver)    »  1 6,50 

ANETAVLER,  halvcirkelformede,  til  10  generationer »  6,50 

do.            til   arbejdsbrug    »  5,50 

Mapper   til    genealogiske   skemaer    kr.    10,00     21,00  35,00 

Ovenstående  bøger  og  andet  materiale  kan  bestilles  på  missionskonforef 

ved  indsendelse  af  beløbet  på  postgirokonto  333.38,  CHURCH  OF  JESUS 
CHRIST  OF  LATTER-DAY  SAINTS,  Priorvej  12,  København  F. 

Husk  altid   på  talonen  at  anføre,   hvad  De  ønsker,  også   selv  om   De  har 
sendt  brev  med   bestilling   i   forvejen. 

cJJagens  tanke 


En  af  de  almindeligste  karikaturer  af  et  liv  for  andre  er  påtrængenhed. 
Man  er  så  forhippet  på  at  hjælpe  mennesker,  at  man  tager  sig  uvedkom- 
mende ting  for.  Man  påtager  sig  ansvar,  hvor  det  slet  ikke  er  tiltrængt. 
Man  trænger  sig  ind  på  mennesker,  som  man  ville  have  hjulpet  bedre  ved, 
at  man  passede  sig  selv.  I  anmassende  iver  efter  at  gøre  noget  for  en  eller 
anden  bliver  man  en  plage  for  andre  ved  sin  blotte  nærværelse.  Af  lutter  iver 
efter  at  være  noget  for  andre  bliver  de  påtrængende  og  besværlige.  De 
mangler  tilbageholdenhed,  beskedenhed  og  takt.  Deres  iver  efter  at  hjælpe 
er  al  ære  værd,  men  virkningen  ødelægges  af  den  stortalende,  klodsede,  på- 
trængende måde,  hvorpå  de  optræder.  De  mener  det  godt  nok,  men  går  gan- 
ske ukritisk  til  værks,  og  når  alt  kommer  til  alt,  kan  selv  nok  så  megen 
nidkærhed  ikke  opveje  manglen  på  beskedenhed  og  takt,  når  man  vil  prøve 
på  at  være  noget  for  andre. 

De  mennesker,  der  er  til  størst  hjælp  for  andre,  findes  ofte  ikke  blandt 
dem,  der  gør  sig  de  største  anstrengelser,  men  man  finder  dem  blandt  de 
mennesker,  der  i  sig  selv  ejer  en  sådan  åndelig  rigdom,  at  de  er  som  æble- 
træer, fulde  af  moden  frugt,  hvis  grene  ingen  kan  støde  imod,  uden  at  der 
falder  noget  godt  ned  til  dem.  Mangt  et  menneske,  der  på  sin  forjagede, 
hæsblæsende,  stødende  og  anmassende  måde  søger  at  være  noget  for  andre, 
ville  gøre  vel  i  at  standse  et  øjeblik  og  lægge  mærke  til  en  anden  slags  menne- 
sker —  dem,  i  hvis  eftermæle  det  hedder: 

En  uforklarlig  højhed  hende  præged', 
skønt  hun  det  vidste  ej. 

O,  gode  Gud,  vor  himmelske  Fader,  lad  mig  altid  være  venlig  og  let  at 
omgås.  Lad  mig  aldrig  henfalde  til  gnavenhed  og  trættekærhed,  men  lad  mig 
søge  at  holde  fred  med  alle,  være  rede  til  at  tilgive  alle,  komme  dem  i  møde 
med  venlighed,  være  villig  til  at  indrømme  egne  fejl,  hurtig  til  at  rette  dem 
og  længselsfuld  efter  at  blive  forsonet.  Lad  ingen  sygdom  eller  modgang, 
ingen  travlhed  eller  træthed  gøre  mig  vredagtig  eller  uvenlig,  utilfreds,  utak- 
nemlig eller  mismodig.  Lad  mig  blive  mild,  ydmyg,  barmhjertig  og  sagt- 
modig, hjælpsom  og  gavmild,  villig  til  at  finde  mig  i  forholdenes  omskiftelse, 
ikke  opfyldt  af  vrede  imod  andet  end  mine  egne  synder,  og  bedrøvet  over 
andres  synder.  Lad  mig  således,  idet  mine  følelser  adlyder  min  fornuft,  og 
min  fornuft  er  præget  af  gudsfrygt,  og  min  gudsfrygt  er  ren  og  ubesmittet, 
med  ydmyghed  til  rettesnor  og  kærlighed  til  smykke  altid  blive  i  din  kærlig- 
hed og  for  bestandig  være  dit  barn  og  tjener,  det  skal  være  min  bøn  i  vor 
Herre  Jesu  Kristi  navn.  Amen.  O.  K. 

»BRING  EN  VI  \  <-ai<< n 
i  Odense 


Under  dette  motto  afholdt  G.U.F. 
i  Odense  torsdag  den  28.  september 
en  festaften,  udelukkende  arrangeret 
af  missionærerne  til  fordel  for  alle 
deres  undersøgere  i  grenen,  og  de 
blev  heller  ikke  skuffet  i  de  store 
anstrengelser  og  arbejder,  der  var 
gået  forud  for  denne  aften.  Vi  havde 
den  glæde  at  se  over  120  tilstede, 
hvoraf   ca.   30   venner   af   Kirken. 

Festen  begyndte  kl.  19,30  med,  at 
den  nye  G.U.F.-præsident,  broder  Ar- 
ne Gøttsch  bød  velkommen,  og  efter 
sang  og  bøn  gik  man  over  til  det  rig- 
holdige program,  som  bestod  af  for- 
skellige sangduetter,  kvartetter  og 
musiknumre,  arrangeret  af  missionæ- 
rerne. Som  et  særligt  nummer  kan 
fremhæves,  da  søster  Vibeke  Møller 
læste  en  meget  smuk  beretning  om 
en  lille  pionerdrengs  rejse  over  slet- 
terne   med    sine    forældre,    hvorledes 


han  måtte  gennemgå  den  forfærde- 
lige lidelse  at  se  dem  begge  dø.  Som 
en  baggrundseffekt  for  oplæsningen 
sang  og  nynnede  missionærkoret 
»Kom,  kom,  Guds  folk«.  Det  var  me- 
get smukt  udført  på  scenen,  og  der 
var  ikke  mange  tørre  øjne  i  salen. 

Efter  oplæsningen  gik  man  ind  i 
kirkesalen,  hvor  søster  Gøttsch  spil- 
lede en  klaversolo,  »Fantasi  over  Kir- 
kens sange«,  hvorefter  broder  Chri- 
stian Klokker  Hansen  holdt  en  tale 
specielt    for    undersøgerne. 

Efter  talen  gik  man  igen  ind  i 
G.U.F.-salen,  der  i  mellemtiden  var 
blevet  ryddet  for  stole,  så  at  man 
kunne  gå  over  til  dansen  og  forfrisk- 
ningerne. G.U.F.-band'et  sørgede  for 
dansemusikken,  afvekslende  med  Jan 
fra  Nyborg.  Man  morede  sig  dejligt 
med  en  svingom  et  par  timer,  indtil 
man  sluttede  med  sang  og  bøn  kl.  23. 

H.  H. 

Kære  venner  i  G.U.F.! 

Jesu  Kristi  Kirke  er  en  vidunderlig  Kirke,  og  den  er  midlet  til  at  bringe 
frelse  til  menneskene.  Derfor  er  det  så  nødvendigt,  at  vi,  når  vi  har  et  ar- 
bejde i  Kirken,  forstår,  hvor  stort  vort  ansvar  er.  Vi  må  altid  huske  på,  at 
uanset  hvilken  stilling  vi  er  sat  i,  er  det  mennesker,  vi  arbejder  med. 

Der  findes  ikke  en  eneste  stilling  i  Kirken,  vi  kan  udføre  fuldkomment, 
men  vi  kan  alle  udføre  arbejdet  mere  fuldkomment,  end  vi  gør,  for  vi  tror 
på  evig  fremgang,  og  vi  behøver  altid  mere  tro,  visdom  og  kundskab. 

Det  vidunderlige  ved  vor  Kirke  er  bl.  a.,  at  den  giver  alle  mulighed  for 
udvikling.  Selv  de  helt  unge  kan  holde  forskellige  stillinger,  og  personligt  tror 
jeg,  det  ville  være  godt  også  at  huske  de  helt  unge,  når  der  skal  indsættes  nye 
funktionærer  i  G.U.F.  Jeg  var  selv  ikke  så  gammel,  da  jeg  blev  indsat  som 
organist  i  G.U.F.  Min  musik  lød  forfærdeligt  og  var  slet  ikke  til  at  synge 
efter,  men  jeg  mødte  kun  opmuntrende  ord,  og  det  gav  mig  lyst  til  at  fort- 
sætte og  være  aktiv. 

Når  vi  engang  har  taget  imod  en  stilling  i  Kirken,  så  er  tiden  inde  til  at 
gå  i  gang  med  arbejdet.  Alt  for  mange  af  os  udskyder  en  opgave,  indtil  vi 
formår  at  løse  den  til  fuldkommenhed,  og  så  bliver  resultatet  tit,  at  vi  slet 
intet  udretter. 

Der  findes  i  en  af  vore  sange  et  dejligt  vers,  der  lyder  således: 
»Men  I,  som  nu  hånden  på  ploven  har  lagt, 
o,  vender  ej  eder  tilbage  forsagt. 
Vil  kronen  I  vinde, 
hav  stadigt  i  minde 
at  våge  og  bede  ved  dag  og  ved  nat, 
tålmodigt  at  vandre  blandt  torne  og  krat.« 
Må  vi  altid  huske,  at  uden  Gud  kan  vi  intet  udrette,  men  med  Guds  hjælp 

De  bedste  hilsener  Sonja  Schmidt, 
G.U.F. s  Hovedbestyrelse,  Område  I. 

Høstfest  i  ITorscns 

Lørdag    den    9.    september    afholdt  tiden  overgivet  til  grenene,  som  mød- 

G.U.F.  i  Horsens  høstfest.  te  med  et  festligt  underholdningspro- 

Vi   havde    den    glæde    at    se   mange  gram,   bestående   af   sketches,   musik, 

søskende   og   venner   både   fra   Vejle,  sang  og  dans. 

Silkeborg  og  Herning,  og  vi  vil  gerne  Der  blev  serveret  forfriskninger  fra 
her  igennem  takke  jer  for  den  dejlige  køkkenet,  og  imedens  gik  dansen  ly- 
aften,  stigt  i  salen. 

Festen   begyndte   med   sangen    »Der  Vi  sluttede  med  sangen  »Altid  frej- 
er solskin  i  min  sjæl  i   dag«  og  bøn  dig«  og  bøn  ved  grenspræsident  Kri- 
ved    broder    Hans     Sørensen,    Vejle.  stian  Pedersen. 
Derefter    sang   Horsens    G.U.F. s    pige-  Tilstede  84. 
kor  »Benyt  de  lyse  dage«,  og  så  blev  G.U.F.  i  Horsens. 

SØNDAGSSKOLEN 

IMadververs  for  november: 

For  Senior  Søndagsskolen: 

»Thi  se,  det  er  min  gerning  og  ære  at   tilvejebringe  udødelighed  og  evigt 
liv  for  mennesket.«   (Moses  1:39). 

For  Junior  Søndagsskolen: 

»Hvis  I  elsker  mig,  så  hold  mine  befalinger.«  (Johs.  14:15). 

Søndagsskolesang  for  november  1961: 

»Har  jeg  gjort  noget  godt  for  en  sjæl  i  dag?«  (Nr.  119  i  den  nye  sangbog). 


Kære  søskende  og  medarbejdere! 

Kom  til  vor  søndagsskole, 
kom,   korn,   kom! 
Ingen  nu  tøve  må, 
nu  er  det  tid  at  gå 
og  undervisning  få, 
kom,  kom,  kom! 
Lytte  til  lærers  ord, 
sandhed  til  rettesnor  - 
synge  i  børnekor, 
kom,  kom,  kom! 


:J72 


Sådan  lyder  en  af  vore  glade  søndagsskolesange.  Er  DU  glad  for  at  komme 
til  søndagsskolen?  Ellers  kender  jeg  en  måde,  hvorved  du  kan  blive  endnu 
mere  glad,  og  det  er  ved  at  møde  frisk  og  veloplagt  og  med  lyst  til  at  lære 
noget  mere  om  evangeliet  og  tage  del  i  lektien,  og  du  vil  opdage,  at  du  elsker 
søndagsskolen,  og  at  du  slet  ikke  kan  undvære  den. 

Må  vi  alle  være  villige  til  at  lære  fra  os,  så  vi  på  denne  måde  kan  give 
vort  bidrag  til   at  fremme  Herrens  sag. 

SIG  kun  godt,  SE  kun  det  gode 
HØR  kun  godt,  GØR  kun  det  gode. 

Anton   Falden 
Søndagsskolens  Hovedbestyrelse 
Område  I. 


Kære  medarbejdere  i   Søndagsskolen! 

Vi  får  mange  henvendelser  i  Hovedbestyrelsen  angående  lektiemateriale, 
håndbogen  og  Funktionærbladet. 

For  at  alle  kan  vide  besked,  vil  jeg  derfor  nu  gøre  rede  for  disse  ting: 

Lektiehefter:  Ja,  der  kommer  ikke  nye  hefter  før  til  januar,  det  eneste,  vi 
kan  byde  på  nu,  er  heftet  for  børn  fra  5 — 8  år. 

Men  så  skulle  vi  også  allerede  fra  begyndelsen  af  det  nye  år  kunne  ud- 
sende alt  materiale  med  del  samme.  Der  har  ikke  været  gode  kår  at  arbejde 
under  i  år,  det  ved  vi  godt,  men  det  skyldes  mange  ting,  som  jeg  ikke  her 
skal  komme  ind  på,  men  vær  sikker  på  een  ting,  alt,  hvad  der  kan  gøres, 
bliver  gjort. 

Håndbogen:  Den  gamle,  vi  har,  er  forældet,  der  er  alt  for  mange  ting  i  den, 
der  er  lavet  om,  og  når  vi  alligevel  skal  lave  nye  stencils  til  vor  nye  trykke- 
maskine, kan  vi  jo  lige  så  godt  vente,  til  vi  får  nye  direktiver  fra  præsident 
Dyer.  Jeg  kan  godt  se,  at  der  mangler  nogen  vejledning  for  alle  de  nye,  der 
kommer  ind  i  Søndagsskolen  og  i  grenene,  derfor  vil  jeg  prøve  at  lave  en 
foreløbig  vejledning  og  så  sende  den  ud  til  jer  alle. 

Funktionærbladet:  Det  vil  blive  udsendt,  lige  så  snart  vi  kan  se,  at  det 
lysner  med  trykkearbejdet.  Der  er  meget,  der  skal  være  færdigt  til  januar, 
og  vi  har  kun  een  maskine,  derfor  må  vi  have  tålmodighed  og  langmodighed, 
så  bliver  det  bedre  en  dag. 

Skulle  der  være  problemer,  så  skriv  til  mig. 

Venlig  hilsen  Kai  L.  Nielsen, 

Søndagsskolens  Hovedbestyrelse,  Område  II, 

Priorvej  12,  København  F,  eller  privat  Woltersgade  8,  København  S. 

3. 


Oltl   NIN4. 


Ældste  LeGrand  Richards  fortalte  engang  følgende  lille  historie: 

I  har  måske  alle  set  skuespillet  eller  læst  bogen  »En  mand  ved  navn 
Peter«? 

Jeg  havde  det  privilegium  at  tilbringe  en  halvanden  times  tid  sammen 
med  Peter  i  hans  studereværelse,  da  han  var  præst  i  den  presbyterianske 
kirke.  Jeg  spurgte  ham,  hvilken  stilling  hans  kirke  indtog  med  hensyn  til 
ægteskab  for  evigheden  og  familiens  fortsættelse  som  en  enhed,  og  han 
svarede:  »Ja,  Mr.  Richards,  det  er  os  ikke  tilladt  at  lære  noget  om  dette  i 
vor  kirke.«  —  Dette  vidste  jeg  godt  fra  deres  litteratur.  —  Men  han  fortsatte: 
»Men  jeg  har  mine  egne  tanker.  Tager  man  en  killing  fra  en  kat,  vil  katten 
i  løbet  af  få  dage  helt  have  glemt  killingen,  og  tager  man  en  kalv  fra  en  ko, 
vil  den  have  glemt  kalven  kort  efter,  —  men  hvis  man  tager  et  barn  bort  fra 
moderens  skød,  vil  hun  gennem  hele  sit  liv  aldrig  glemme  barnet,  om  hun  så 
skulle  blive   100  år. 

Jeg  finder  det  mærkeligt  at   tro,  at  Gud  har  skabt   kærligheden,  hvis  den 
blot  skulle  omkomme  i  graven.« 


KREDSEÆRE  RINDE  RIVES 

»Og  I  skal  i  Ånden  takke  Gud  for 
alle  velsignelser,  hvormed  I  er  vel- 
signet.«   (Lære  og  Pagter  46:32). 

Formål:  For  at  vi  til  fulde  kan  nyde 
Herrens  velsignelser,  må  vi  føle  tak- 
nemmelighed i  hjertet. 

Engang,  da  Jesus  var  på  vej  til  Je- 
rusalem, kom  Han  ind  i  en  bestemt 
landsby,   og 

»....   der  mødte  Han  ti  spedalske 
mænd   .... 

Og  de  råbte  og  sagde:  »Jesus,  Me- 
ster, forbarm  dig  over  os!« 


Da  Han  så  dem,  sagde  Han  til 
dem:  »Gå  hen  og  lad  jer  syne  af 
præsterne!«  Og  det  skete,  mens  de 
gik  derhen,  blev  de  renset. 

Men  en  af  dem  vendte  tilbage,  da 
han  så,  at  han  var  helbredt,  og  pri- 
ste Gud  med  høj  røst. 

Og  han  kastede  sig  ned  på  sit 
ansigt  for  hans  fødder  og  takkede 
Ham;  og  det  var  en  samaritaner. 

Da  tog  Jesus  til  orde  og  sagde: 
»Var  der  ikke  ti,  der  blev  renset? 
Hvor  er  de  ni? 

Var   der   ingen   andre   end   denne 

fremmede,    der   vendte    tilbage    for 

at  give  Gud  ære?« 
Og   Han  sagde   til  ham:    »Stå  op, 

drag    bort;    din    tro    har    gjort    dig 

rask!««  (Lukas  17:12-19). 

Denne  beretning  fortæller  os  ikke, 
hvad  der  skete  med  de  ni,  som  und- 
lod at  udtrykke  deres  taknemmelig- 
hed for  den  vidunderlige  velsignelse, 
de  havde  modtaget.  Den  ene  taknem- 
melige spedalske  blev  imidlertid  sær- 
ligt velsignet,  og  der  blev  sagt  til 
ham,  at  han  kunne  gå  bort  -  hel- 
bredt. 

Når  vi  tænker  over  dette  tilfælde, 
er  der  een  fundamental  kendsgerning, 
vi  bør  huske  på.  Uden  hensyn  til 
arten  af  vore  velsignelser,  vil  den 
glæde  og  tilfredshed,  vi  får  ved  dem, 
aldrig  være  fuldkommen,  med  min- 
dre de  modtages  med  ægte  taknem- 
melighed. 

Befalingen  om,  at  vi  skal  takke 
Gud  for  hvilken  som  helst  velsignel- 
se, vi  modtager,  er  ikke  givet  for 
Herrens  skyld  alene.  Vor  himmelske 
Fader  ved,  at  vi  ikke  selv  til  fulde 
kan  nyde  glæden  over  velsignelser- 
ne, hvis  vi  ikke  lader  den  følges  med 
oprigtig  taknemmelighed.  Kort  sagt, 
vi  kan  ikke  i  sandhed  være  lykkelige, 
med  mindre  vi  i  vort  hjerte  har  en 
følelse  af  taknemmelighed  for  de 
mange  velsignelser.  Vi  må  ydmygt 
erkende,  at  alt,  hvad  vi  ejer,  kommer 
fra  vor  altid  elskende  Fader  i  him- 
melen. 

For  at  være  oprigtig  og  ægte,  må 
vor  taknemmelighed  give  sig  udtryk 
i  andet  end  blot  i  ord.  Vi  kan  kun 
vise     vor     taknemmelighed     gennem 


konkrete  handlinger.  Een  af  måderne 
vi  kan  udtrykke  vor  taknemmelighed 
på  er  at  være  god  mod  andre.  Vi  kan 
vise  den  ved  at  sørge  for,  at 

» . . . .  vor  varme  sympati,  godhed, 
kærlighed,  taknemmelighed  og  gode 
påvirkning  altid  stråler  fra  os  og 
skinner  ind  i  andres  hjerter«  (Jordan, 
W.  G.:  Great  Truths,  p.  26). 

Vise  mænd  har  ned  gennem  tider- 
ne understreget  betydningen  af  et 
taknemmeligt  hjerte.  Den  store  pro- 
fet Alma  formanede  folket  til  »hver 
dag  at  opsende  taksigelse  til  Herren, 
deres  Gud«.  (Mosiah  18:23).  Shake- 
speare udtrykte  betydningen  af  tak- 
nemmelighed   i    hjertet    ved    at    sige: 

» O   Herre,   som  gav  mig  livet, 

giv  mig  et  hjerte,  der  er  opfyldt  af 
taknemmelighed«  (King  Henry  VI, 
Part  II,  Aet  1). 

Gennem  verdens  historie  har  gud- 
frygtige mennesker  udtrykt  deres  tak- 
nemmelighed for  modtagne  velsignel- 
ser. At  udtrykke  sin  taknemmelighed 
er  noget  man  stadig  gør.  Det  kan  hel- 
ler ikke  begrænses  til  en  enkelt,  til 
tid  eller  sted,  men  bør  altid  findes 
i  vore  hjerter.  I  sand  ydmyghed  bør 
vi  takke  vor  himmelske  Fader,  fra 
hvem  alle  velsignelser  kommer,  og 
huske  på,  at  som  vi  som  forældre 
sætter  pris  på  et  udtryk  for  taknem- 
melighed fra  vore  børn,  er  det  langt 
mere  passende,  at  vi  viser  taknem- 
melighed mod  vor  himmelske  Fader. 
Hvis  vi  vil  behage  Herren  og  selv 
finde  lykke,  må  vi  følge  Hans  befa- 
ling og  »....  takke  Gud  ....  for  alle 
velsignelser,  hvormed  I  er  velsigne- 
de« (Lære  og  Pagter,  46:32). 

Deres  chidelige  føde. 


De,  som  er  eksperter  i  diætetik, 
siger,  at  vi  er  den  samlede  sum  af 
det,  vi  spiser.  Hvis  vi  undlader  i  vor 
føde  at  indbefatte  madvarer,  der  in- 
deholder de  nødvendige  vitaminer, 
vil  der  komme  en  dag,  da  visse  orga- 
ner i  legemet  vil  blive  udpint  og  al- 
vorligt svækket.  Hvis  føde,  der  inde- 
holder de  rette  nærende  stoffer  hol- 
des tilbage  længe  nok,  vil  det  fysiske 
legeme  til  sidst  blive  udmarvet  og  dø. 
Hvis  dette  er  sandt,  er  det  så  ikke 
rimeligt  at  tro,  at  de  samme  farer 
truer  det  åndelige  legeme?  En  sådan 
antagelse  er  ikke  gætteri,  ånden  bli- 
ver virkelig  svækket,  hvis  den  ikke 
næres  med  regelmæssige  mellemrum. 

At  få  åndelig  føde  er  en  proces,  hvor 
vi  har  Gud  forrest  i  vore  tanker.  Ån- 
delig føde  skaffer  lys  til  sjælen.  Det 
får  os  til  at  forstå  de  finere  værdier 
i  livet.  Det  har  en  regulerende  virk- 
ning på  vor  levevis.  Det  omskaber 
tanker  til  handling,  som  får  os  til  at 
leve  bedre  ved  at  arbejde  bedre.  Det 
holder  os  i  en  ånd  af  lydighed.  Det  op- 
nås gennem  en  mangfoldighed  af  hel- 
lige oplevelser,  hvoraf  nogle  er  bøn, 
meditering,  gudsdyrkelse,  læsning  af 
skriften  og  faste. 

Gennem  bøn  kaster  vi  vore  tanker 
ind  i  de  åndelige  tings  rige.  Bøn  be- 
står af  mere  end  blot  udtalte  ord. 
Med  mindre  vi  har  den  rette  indstil- 
ling, kan  vore  bønner  blive  den  onde 
konges  i  Shakespeare's  Hamlet,  som 
sagde:  »Mine  ord  flyver  op,  mine  tan- 
ker bliver  hernede.  Ord  uden   tanker 


går  aldrig  op  til  himlen«.  Nært  for- 
bundet med  bøn  er  meditering.  Burns 
beskriver  meditation  som  »sjælens 
sprog«.  Jesus  søgte  ofte  at  blive  alene. 
Hvorfor?  Fordi  han  ønskede  at  medi- 
tere, og  medens  han  var  alene  søge 
samfund  med  Faderen. 

Gudsdyrkelse  består  af  to  ting:  1. 
Åndeligt  samfund  gennem  reflekte- 
rende meditering,  og  2.  modtagelse 
af  instruktion  vedrørende  hellige  ting 
af  dem,  som  på  rette  måde  er  bemyn- 
diget til  at  give  råd.  Gennem  studium 
af  skrifterne  bliver  vi  bekendt  med 
Herrens  ord.  Disse  hellige  skrifter 
indeholder  historien  om  Guds  udvalg- 
te folk  og  frelsesplanen.  Gennem  fa- 
ste erfarer  vi  den  åndelige  oplevelse 
at  drage  nær  til  Gud;  vi  bliver  mere 
sympatisk  indstillet  overfor  dem,  der 
er  ulykkelige;  vi  udvikler  selvfornæg- 
telse, og  vi  får  en  større  forståelse 
af  livets  goder. 

På  basis  af  disse  ting,  hvad  er  så 
Deres  tilstand  med  hensyn  til  ånde- 
lig sundhed?  Beder  De?  Mediterer 
De?  Dyrker  De  Gud?  Læser  De  skrif- 
ten? Faster  De?  Hvis  ikke,  lider  De 
af  virkningerne  af  åndelig  hunger. 
Åndelig  føde  er  indenfor  ethvert  med- 
lems rækkevidde.  Vi  kan  imidlertid 
ikke  opnå  den,  med  mindre  vi  søger 
efter  den.  Vi  gentager,  at  de  grund- 
læggende midler  til  denne  livsvigtige 
føde  kommer  af  bøn,  meditering, 
gudsdyrkelse,  læsning  af  skriften  og 
faste. 

Indsat 


Den  14.  oktober  er  ældste  Dennis  H.  Iverson  ble- 
vet kaldet  som  omrejsende  ældste  i  den  danske 
mission. 

Ældste  Iverson  er  født  den  10.  september  1939  i 
Washington,  Utah,  som  søn  af  Mr.  og  Mrs.  Wal- 
lace J.  Iverson.  Han  har  gået  4  år  i  High  School 
cg  Wi  år  på  Dixie  College,  St.  George,  Utah. 

Ældste  Iverson  kom  til  Danmark  den  25.  novem- 
ber    1959,    og    har    arbejdet     i     Randers,    Aalborg, 
Grenaa,  Esbjerg  og  Frederiksberg,  indtil  han  blev  kaldet  til  sit  nuværende  kald. 
Vi  beder  Gud  velsigne  ældste  Iverson  i  det  ansvarsfulde  kald,  der  nu  er 
pålagt  ham. 


.-•■^jKH**^  Den    14.   oktober   er   ældste  Bjarne   Præstman   01- 

jB     iP^^fc  sen    blevel     kaldet    som    omrejsende    ældste    i    den 

danske  mission. 

Ældste  Olsen  er  født  den  29.  september  1939  i 
Aalborg,  Danmark,  som  søn  af  Mr.  og  Mrs.  Peter 
P.  Olsen,  nu  Salt  Lake  City,  Utah.  Han  har  gået  4 
år  i  High  School  og  Vi  år  på  Utah  State  University. 
Ældste  Olsen  kom  til  Danmark  den  17.  februar 
1960  og  har  arbejdet  i  Odense.  Aalborg,  Slagelse, 
Herlev  og  Charlottenlund,  indtil  han  blev  kaldet  til  sit  nuværende  kald. 

Vi  beder  Gud  velsigne  ældste  Olsen   i   det   ansvarsfulde   kald,   der  nu   er 
pålagt  ham. 


Den  14.  oktober  er  ældste  Richard  G.  Pagett  ble- 
vet kaldet  som  omrejsende  ældste  i  den  danske 
mission. 

Ældste  Pagett  er  født  den  29.  april  1940  i  Fort 
Morgan,  Colorado,  som  søn  af  Mr.  og  Mrs.  Boyd 
W.  Pagett,  nu  Manassa,  Colorado.  Han  har  gået  4 
år  i  High  School  og  3  år  på  Brigham  Young  Uni- 
versity. 

Ældste    Pagett    kom    til    Danmark    den    22.    juni 
1960  og  har  arbejdet  i   København,  Skive,  Aalborg, 
Aarhus,  Amager  og  Randers,  indtil  han  blev  kaldet   til  sit  nuværende  kald. 
Vi  beder  Gud  velsigne  ældste  Pagett  i  det  ansvarsfulde  kald,  der  nu  er  på- 
lagt ham. 

^  I  Lve  mødetider  i  COsbier 


g  gren 

Fra    1.    november    1961    vil    mødetiderne    i    ESBJERG    GREN   være    følgende: 

Søndag  kl.    8,30:  Præstedønismøde. 
Søndag  kl.  10,00:  Søndagsskole. 
Søndag  kl.  16,00:  Nadvermøde. 
Onsdag  kl.  15,30:  Primary. 
Onsdag  kl.  19,30:  G.U.F. 

Torsdag  kl.  19,30:  Kvindelig    Hjælpeforening. 
Genealogisk  møde  afholdes  1  gang  om  måneden  under  søndagsskolen. 

VELSIGNELSE: 

København  Nordre  Gren:  1.  oktober:  Hans  Billeskov  Jansen  og  Lis  Grethe 
Kyhlensø  Jansens  søn,  Jakob  Billeskov  Jansen,  velsignet  af  sin  fader. 

DØDSFALD: 

Aarhus:  Den  7.  oktober  døde  søster  Marie  Christine  Guldberg,  85  år  gam- 
mel. Æret  være  søster  Guldbergs  minde! 


FØDSELSDAGE: 

Aarhus:  Den  2.  november  fylder 
broder  Peter  Guldberg  80  år.  Hjerte- 
lig til  lykke! 

København     Søndre    Gren:     Den    3. 

november  fylder  broder  Johannes 
Madsen,  Peter  Bangsvej  210,  60  år. 
Hjertelig  til  lykke! 

Den  4.  november  fylder  søster  Eli- 
sabeth Sørensen,  Frederiksvej  27,  75 
år.  Hjertelig  til  lykke! 

Aabenraa:  Den  4.  november  fylder 
søster  Ida  Schlaikjer  60  år.  Hjertelig 
til  lykke! 


Silkeborg:  Den  9.  november  fylder 
søster  Nicoline  Johansen  65  år.  Hjer- 
telig til  lykke! 

Odense:  Den  22.  november  fylder 
søster  Cecilie  Marie  Hansen  60  år. 
Hjertelig  til  lykke! 

Hilsen  fra  U.S.A.:  Tidligere  missio- 
nær i  den  danske  mission,  Vernon 
Bird,  sender  fra  sit  hjem  i  Idaho 
Falls,  Idaho,  de  bedste  hilsener  til 
alle   søskende  og  venner  i   Danmark. 

Forlovelse:  Forlovelse  er  indgået 
mellem  broder  Karl  Blohm,  Esbjerg, 
og  søster  Birgit  Vielsted,  København 
Søndre  Gren.  Stjernen  ønsker  hjerte- 
lig til  lykke! 

Ordinationer: 


Til: 


Ordineret  af: 


København    Søndre   Gren: 

10.    september: 

Erik   Werner   Pedersen 

Diakon 

Niels  Kristian  Farcinsen 

Lærer 

Thorkil    Crone 

Lærer 

17.    september: 

Hans-Erling    Andersen 

Diakon 

Finn  Myllerup  Kristensen 

Diakon 

Willy   Albert   Madsen 

Diakon 

1 .  oktober: 

Ole  Hansen 

Diakon 

Broder   Jørgen    Ljungstrøm 
Broder   Harry   Hvistendahl 
Broder  Bjarne  Gram 

Broder  Harry  Hvistendahl 
Broder  Flemming  Eliasen 
Broder    Camillo    Madsen 

Broder   Jørgen    Ljungstrøm 


Amager:    24.    september: 
Jørgen  Henrik  Clausen 


Diakon 


Broder   Preben  Johansen 


København    Nordre    Gren: 

24.  september: 

Jens  Tage   Nørregård 

Jensen 

Præst 

Willy    Carlo    Christian 

Jensen 

Lærer 

1.   oktober: 

Bernd   Wellendorph 

Diakon 

Niels   Jørgen   Holm 

Diakon 

Søren   Flemming  Sørensen 

Diakon 

Ejvind  Nordby  Larsen 

Diakon 

Freddie     Dennis 

Christensen 

Præst 

Broder  Jørgen   Ringheim 

Broder   Egon   Bolvig 

Broder  Poul  Andersen 

Broder   Arnold    Køster 

Broder  Jørgen   Ringheim 

Broder    Benny    Linden 

Broder 

Hans   Billeskov  Jansen 


Silkeborg:    10.    september: 
Gudmund    Bornemann 

Madsen  Diakon 

Herman   Sørensen  Diakon 


Broder 

Frode   Holst  Sørensen 

Broder 

Gelius   Nørgaard  Olesen 


Aarhus:  24.  september: 

Harald  Arndt  Præst 

Christian   Preben   Skødt 

Andersen  Diakon 

1.   oktober: 
Holger    Preben    Gissel 

Jensen  Diakon 


Broder  Orla  Rode  Nielsen 
Broder  Orla  Rode  Nielsen 

Broder  Orla  Rode  Nielsen 


Odense:   10.   september: 

Arne  Leo  Gøttsch 

Diakon 

17.    september: 

Poul   Bartoed   Møller 

Diakon 

24.    september: 

Laurits  Valdemar  Emil 

Johansen 

Lærer 

Gustav  Grinderslev 

Lærer 

Broder  Orla   Knudsen 

Broder 

Erling  Ringmann  Jensen 


Broder    Børge    Høvsgaa^d 
Broder    Henry    Haupt 

Dåb:  Døbt  af:  Håndspålæggelse  af: 

Kobenhavn    Sondre    Gren: 

23.    september:  Broder 

Carla    Johanne    Nielsen  Ældste    Allan    Cazeau  Harry    Hvistendahl 

Ældste 
Werner  Pedersen  Richard    M.    Larsen  Ældste  Dennis  H.  Iverson 

Kobenhavn    Nordre    Gren: 

21.  september:  Ældste 

Eileen   Forde  Spencer     Cornelison  Ældste   Douglas   Labrum 

23.  september: 

Hilda  Viktoria  Andersen         Ældste    Dennis    K.    Brown    Ældste  Waldemar  Jensen 

Bernd  Wellendorph  Ældste    Dennis    K.    Brown    Ældste  Waldemar  Jensen 

30.  september: 

Emmy  Augusta  Wilhelmine 
Henriette  Lemke  Peder- 
sen Ældste    Harlo    Mortensen    Ældste  John  S'utznegger 

Skive:  7.  oktober: 

Axel  Overvad  Andersen  Ældste  Roger  Rasmussen    Ældste    Peier    Nelson 

Odense:   22.   september: 
Mathilde    Korsenen 

Molbech  Ældste   Arthur    Dowdle         Ældste  Daniel  Edwards 

23.  september:  Ældste 

Solvej   Terndrup   Møller  Ældste   Dennis   Q.  Taylor    Gordon   L.  Hensen 

24.  september:  Ældste  Ældste 

Dietz   Svend    Pedersen  Gary    Lynn    Hansen  Grant    R.    Bischoff 

1 .  oktober: 

Rita   Haupt  Broder    Henry    Haupt  Broder    Henry    Haupt 

Esbjerg:  7.  oktober:  Ældste  Ældste 

Ruth   Hansen  Charles   R.   Clement  Donald   P.   Fordham 

Aarhus:  31.  august:  Ældste 

Margrethe  Andersen  Ældste  Douglas  M.  Hyatt    Larry  D.  Knudsen 

Christian    Preben    Skødt 

Andersen  Ældste  Douglas  M.  Hyatt    Broder  Orla  Nielsen 

9.  september:  Ældste 

Jensine   Kirstine   Jensen  Ældste   Elmer  B.   Frazier      Eldon   C.   Golightly 

23.  september: 
Holger    Preben    Gissel 

Jensen  Ældste  Paul   Hale  Broder   Orla    Nielsen 

Grete     Johnsen     Gissel 

Jensen  Ældste  Paul   Hale  Ældste  Blaine  Petersen 

Lennart    Gissel    Jensen  Ældste   Paul   Hale  Ældste  Larry  D.  Knudsen 

30.    september:  Ældste 

Christian   Petersen  Stevens    H.    Kearsley  Ældste   Dee   L.   Johnson 

Silkeborg:  9.  september:        Ældste 

Richard  Edmund  Laursen        Leon    F.    Christensen  Ældste    Kent   D.    Petersen 

Aalborg:  9.  september:  Ældste 

Allan  Jørgensen  Ældste  Gary  Madsen  Christian   Johansen 

Anna    Mette   Zacho   Larsen  Ældste  Don  Taylor  Ældste  Kenneth   Searle 

20.    september:  Ældste  Ældste 

Johanne  Christence  Jensen  Christian  Johansen  Christian   Johansen 

Missionærforflyttelser:  Dato: 


Fra: 


Til: 


Brent   Frazier 
Dennis  Brown 
Paul    Bingham 
Bruce   Roberts 
Franklin    Hicks 
Boyd   Mordue 
Gary   Olsen 
George    Hoge 
Dale   Hougaard 
Howard  J.  Williams 
Douglas  Hyatt 
Ove  Andreasen 
Thomas   White 
Leo   Ekins 
Dennis  Christensen 
Orlyn   Lund 
Frank  Breinholt 
Martin  Palmer 
Brent  Cheney 
Nora   Fay  Curtis 
Norine  Brown 
Leola   Andersen 
George  Hoge 
Spencer  Cornelison 
Louis   Kirby 
Kent  Petersen 
Dee  Johnson 
James  Leth 
Gary  Gibbons 
Daniel   Edwards 
Duane  Smith 
Thomas  White 
Val    Rohde 
Borge   West 
El  don  Golightly 
Lochiel  Platter 
Gene  Olsen 
Charles  Petersen 
Larry  Mc  Clurg 
Jerry  Sandberg 
Dennis   Smith 
George  Williams 
Richard  Pagett 
Bjarne  Olsen 
Dennis   Iverson 
Merrell  Hanson 
James  Hansen 
Martin  Thorne 
Fred  Hunsaker 
Gordon   Hansen 
Bruce  Watts 
Grant  Taylor 
Philip  Andersen 
Larry  Knudsen 
Clifford  Goff 
Donald  Bearnson 
Donald  Fordham 


23. 

september 

Aarhus 

Holstebro 

23. 

september 

Bagsværd 

Sønderborg 

23. 

september 

Indre  by,   Kbhvn. 

Musikbyen 

23. 

september 

Amager 

Aarhus 

23. 

september 

Sønderborg 

Amager 

23. 

september 

Missionskontoref 

Østerbro 

23. 

september 

Holstebro 

Aarhus 

23. 

september 

Glostrup 

Gladsaxe 

23. 

september 

Frederiksberg 

Bagsværd 

23. 

september 

Gladsaxe 

Vesterbro 

23. 

september 

Aarhus 

Viby 

23. 

september 

Csferbro 

Musikbyen 

23. 

september 

Vanløse 

Vesterbro 

6. 

oktober 

Vanløse 

Nykøbing  F 

6. 

oktober 

Odense 

Virum 

6. 

oktober 

Odense 

Vanløse 

6. 

oktober 

Virum 

Odense 

6. 

oktober 

Nykøbing  F. 

Odense 

14. 

oktober 

Randers 

Herlev 

14. 

oktober 

Silkeborg 

Bispebjerg 

14. 

oktober 

Bispebjerg 

Missionskontorel 

14. 

oktober 

Missionskontoret 

Silkeborg 

14. 

oktober 

Glostrup 

Brønderslev 

14. 

oktober 

Gentofte 

Missionskontoret 

14. 

oktober 

Hobro 

Randers 

14. 

oktober 

Fredericia 

Korsør 

14. 

oktober 

Aarhus 

Nørrebro 

14. 

oktober 

Hvidovre 

Bagsværd 

14. 

oktober 

Nørrebro 

Gladsaxe 

14. 

oktober 

Vejle 

Roskilde 

14. 

oktober 

Roskilde 

Aarhus 

14. 

oktober 

Frederiksberg 

Hellerup 

14. 

oktober 

Frederiksberg 

Sønderborg 

14. 

oktober 

Amager 

Nørrebro 

14. 

oktober 

Aarhus 

Frederiksberg 

14. 

oktober 

Glostrup 

Missionskontoret 

14. 

oktober 

Frederikshavn 

Aarhus 

14. 

oktober 

Missionskontoret 

Amager 

14. 

oktober 

Amager 

Ordrup 

14. 

oktober 

Nykøbing  F 

Amager 

14. 

oktober 

Slagelse 

Frederikshavn 

14. 

oktober 

Nørrebro 

Amager 

14. 

oktober 

Randers 

Missionskontoret 

14. 

oktober 

Charlottenlund 

Missionskontoret 

14. 

oktober 

Frederiksberg 

Missionskontoret 

14. 

oktober 

Missionskontoret 

Aalborg 

14. 

oktober 

Brønderslev 

Randers 

14. 

oktober 

Sønderborg 

Esbjerg 

14. 

oktober 

Herlev 

Fredericia 

14. 

oktober 

Odense 

Indre  By  Kbhvn. 

14. 

oktober 

Slagelse 

Amager 

14. 

oktober 

Hellerup 

Aarhus 

14. 

oktober 

Indre  By  Kbhvn. 

Odense 

14. 

oktober 

Aarhus 

Hvidovre 

14. 

oktober 

Missionskontoret 

Frederiksberg 

14. 

oktober 

Hellerup 

Gladsaxe 

14. 

oktober 

Esbjerg 

Hellerup 

afholdes  til  følgende  tider: 

Aalborg     distrikt     4.  og    5.  november. 

Aarhus  og  Randers   distrikter   (i  AARHUS)    11.  og  12  november. 

Esbjerg  og  Odense  distrikter  (i  FREDERICIA)   18.  og  19.  november. 

København     distrikt     25.  og  26.  november. 

Da  der  vil  være  meget  vigtige  sager  at  afgøre  ved  disse  konferencer,  beder 
vi  indtrængende  om,  at  hvert  eneste  medlem  gør  sig  en  særlig  anstrengelse 
for  at  være  tilstede. 

Vi  vil  gerne  have,  at  medlemmerne  i  Randers  og  Aarhus  distrikter  holder 
en  fælles  konference  i  Aarhus,  og  at  Esbjerg  og  Odense  distrikter  holder  en 
fælles  konference  i  Fredericia  i  en  særlig  anledning. 

Konferencen  i  Fredericia  afholdes  i  Fredericia  Teater,  Prinsessegade  29 
(hj.  af  Danmarksgade),  i  de  andre  distrikter  afholdes  den  som  sædvanlig  i 
kirken. 

Missions  præsident  skabet. 


MISSIONÆRANKOMSTER 

Med  S.A.S.  via  New  York  er  følgende  missionærer  den  10.  oktober  an- 
kommet til  den  danske  mission: 

Joseph  Andersen  og  Zola  L.  Andersen  fra  Woods  Cross,  Utah,  beskikket 
til  at  arbejde  i  Aalborg. 

Nora  Del  Henrie  fra  Brigham  City,  Utah,  beskikket  til  at  arbejde  på 
missionskontoret. 

Niel  Joseph   Nielsen    fra   Tooele,    Utah,   beskikket    til    at    arbejde   i   Vejle. 

Jcunes  Roland  Madsen  fra  Ogden,  Utah,  beskikket  til  at  arbejde  i  Bag- 
sværd. 

Delan  Kern  Menunott  fra  Bountiful,  Utah,  beskikket  til  at  arbejde  på 
Nørrebro. 

George  Vaieland  fra  Murray,  Utah,  beskikket  til  at  arbejde  på  Frede- 
riksberg. 

Alvin  Erik  Christensen  fra  Tremonton,  Utah,  beskikket  til  at  arbejde  i 
Korsør. 

Michael  Otto  Buiton  fra  Roy,  Utah,  beskikket  til  at  arbejde  i  Gentofte. 

Robert  David  Larsen  fra  Las  Vegas,  Nevada,  beskikket  til  at  arbejde  i 
Hobro. 

Charles  A.  Rose  fra  Winslow,  Arizona,  beskikket  til  at  arbejde  i  Nykø- 
bing F. 

Wendell  Ray  Larsen  fra  Salt  Lake  City,  Utah,  beskikket  til  at  arbejde  på 
Nørrebro. 

Joseph   Andersen  Zola   L.   Andersen  Nora  Del  Henrie 


Niel  Joseph  Nielsen  James   R.   Madsen  Delan  K.  Memmott 

George    Vaieland  Alvin  E.  Christensen  Michael   O.    Bnrton 


Robert   D.   Larsen  Charles    A.    Rose  Wendell  R.   Larsen 


Afsked  med  Danmark 

Kære  søskende  og  venner! 

Det  er  med  blandede  følelser  jeg  nu  siger  farvel  til  Danmark  for  anden 
gang.  Jeg  glæder  mig  selvfølgelig  til  at  komme  hjem  til  min  familie  og  mine 
venner  igen,  men  jeg  venter,  at  det  vil  være  svært  at  blive  almindeligt  medlem 
af  Kirken  igen.  Derhjemme  siger  man,  »Home  is  where  the  heart  is«,  og  derfor 
vil  jeg  sige,  at  Danmark  er  lige  så  meget  hjem  for  mig  som  staterne,  især  siden 
jeg  har  tilbragt  næsten  6  af  de  sidste  10  år  af  mit  liv  her  i  landet. 

Jeg  har  været  uendelig  taknemlig  for  at  komme  tilbage  til  Danmark  på 
mission.  Disse  sidste  2!4  år  vil  jeg  aldrig  glemme,  og  jeg  tør  sige,  at  der 
skal  meget  til  for  at  kunne  opleve  en  mere  velsignet  tid  end  disse  år  har 
været.  Jeg  vil  gerne  sige  tak  til  alle  søskende  for  deres  godhed  imod  mig, 
især  tak  til  søskende  i  Frederikshavn,  Næstved,  Hillerød,  Helsingør,  Aarhus 
og  København  for  det,  de  betød  for  mig,  da  jeg  arbejdede  der.  Jeg  må  ende- 
lig også  give  jer  alle  en  særlig  hilsen  fra  mine  forældre,  som  savner  Dan- 
mark og  folket  her.  Jeg  ved,  at  de  ønsker  at  kunne  komme  på  besøg  endnu 
en  gang  i  fremtiden,  og  det  ønsker  jeg  også  selv  at  kunne. 

Jeg  vil  bede  Guds  rigeste  velsignelser  være  med  jer  alle,  og  at  I  må  have 
megen  fremgang  her  i  landet.  Jeg  vil  ikke  sige  farvel,  men  PÅ  GENSYN! 

Ældste  David  K.  Sorensen. 


MISSIONÆRAFLØSNINGER 

Følgende  missionærer  er  den  18.  oktober  blevet  hæderlig  afløst  fra  deres 
arbejde  i  den  danske  mission: 

David  K.  Sorensen  fra  Salt  Lake  City,  Utah,  efter  sidst  at  have  arbejdet 
som   2.   rådgiver   til   missionspræsident   Levi    B.   Thorup. 

Lochiel  E.  Platter  fra  Yakima,  Washington,  efter  sidst  at  have  arbejdet 
i  København. 


David    K.    Sorensen 


Lochiel  E.   Platter 


